Blaze7451/Wiki-th-20250601 huggingface dataset:
รถไฟฟ้าโมโนเรล สายจุฬาฯ–สยามสแควร์

โครงการรถไฟฟ้าโมโนเรล สายจุฬาฯ–สยามสแควร์ เป็นโครงการรถไฟฟ้าโมโนเรลระยะสั้นที่ถูกยกเลิก  มีเส้นทางโครงการบนถนนพญาไท ผ่ากลางจุฬาลงกรณ์มหาวิทยาลัย ดำเนินการโดยกรุงเทพมหานคร ร่วมกับจุฬาลงกรณ์มหาวิทยาลัย และบริษัท กรุงเทพธนาคม จำกัด โดยอยู่ภายใต้โครงการเฉลิมพระเกียรติเนื่องในโอกาสพระราชพิธีมหามงคลเฉลิมพระชนมพรรษา 7 รอบ 5 ธันวาคม 2554 ในการแก้ไขปัญหาจราจรด้วยระบบขนส่งมวลชน ตามแนวพระราชดำริของพระบาทสมเด็จพระมหาภูมิพลอดุลยเดชมหาราช บรมนาถบพิตร ทั้งนี้ โครงการรถไฟฟ้าโมโนเรลสายดังกล่าว ยังมีจุดประสงค์เพื่อเชื่อมต่อระบบหลักทั้งสองเส้นที่ปลายถนนพญาไททั้งสองด้าน และแก้ไขปัญหารถติดบริเวณถนนพญาไทฝั่งแยกปทุมวัน และแยกสามย่านที่ปัจจุบันรถวิ่งได้ด้วยความเร็วเฉลี่ยเพียง 6-8 กิโลเมตร/ชั่วโมงเท่านั้น
โครงการได้ยกเลิกการดำเนินการไปด้วยเหตุที่ยังมีข้อขัดแย้งหลายประการจากนิสิตและบุคลากรของจุฬาลงกรณ์มหาวิทยาลัย ว่าโครงการรถไฟฟ้าโมโนเรลนี้จะเป็นการบดบังทัศนียภาพโดยรวมของจุฬาลงกรณ์มหาวิทยาลัย อีกทั้งขัดต่อมติคณะรัฐมนตรี ปี พ.ศ. 2538 ที่กำหนดให้ระบบสาธารณูปโภคขั้นพื้นฐาน ระบบขนส่งมวลชนรถไฟฟ้าในเขตกรุงเทพฯ ชั้นใน ต้องมุดลงใต้ดินเนื่องจากบดบังทัศนียภาพ
กรุงเทพมหานครจะจัดหาแหล่งเงินทุนเอง ซึ่งมีสถาบันการเงิน 3 แห่ง พร้อมให้การสนับสนุน ได้แก่ ธนาคารออมสิน ธนาคารกรุงไทย และธนาคารกรุงศรีอยุธยา อีกทั้งจุฬาลงกรณ์มหาวิทยาลัยยังได้มอบพื้นที่ส่วนหนึ่งเพื่อทำการก่อสร้างโรงซ่อมบำรุงรถไฟฟ้า และก่อสร้างศูนย์ราชการเอนกประสงค์ ซึ่งในอนาคตก็จะมีการย้ายสำนักงานเขตปทุมวันมาอยู่ ณ อาคารหลังใหม่นี้

**รายชื่อสถานีอย่างไม่เป็นทางการ**

**อ้างอิง**
หมวดหมู่:รถไฟฟ้ารางเดี่ยวในประเทศไทย
หมวดหมู่:การขนส่งระบบรางในกรุงเทพมหานคร
หมวดหมู่:การขนส่งในเขตปทุมวัน
หมวดหมู่:โครงการระบบขนส่งมวลชนในประเทศไทยที่ยกเลิกไปแล้ว
เอิร์ธไรซ์

"เอิร์ธไรซ์" ถ่ายเมื่อ 24 ธันวาคม ค.ศ. 1968
เอิร์ธไรซ์ (Earthrise) เป็นชื่อของภาพถ่ายโลกที่ถ่ายโดยนักบินอวกาศ วิลเลียม แอนเดอร์ส ระหว่างภารกิจอะพอลโล 8 ใน 100 ภาพถ่ายที่เปลี่ยนโลกของนิตยสารไลฟ์ ช่างถ่ายภาพถิ่นทุรกันดาร กาเลน โรเวลล์ เรียกภาพนี้ว่า "ภาพถ่ายธรรมชาติที่ทรงอิทธิพลที่สุดเท่าที่เคยมีมา"

**รายละเอียด**
เอิร์ธไรซ์เป็นชื่อที่ตั้งให้แก่ภาพนาซา เอเอส 8-14-2383 ถ่ายโดยนักบินอวกาศวิลเลียม แอนเดอร์ส ระหว่างภารกิจอะพอลโล 8 เที่ยวบินที่มีมนุษย์โดยสารเที่ยวบินแรกที่ถูกส่งไปโคจรรอบดวงจันทร์
ในตอนแรก ก่อนหน้าที่แอนเดอร์สจะพบฟิลม์สี 70 มม. ที่เหมาะสม ผู้บัญชาการภารกิจ แฟรงก์ บอร์แทน ได้ถ่ายภาพขาวดำของฉากเดียวกัน โดยเส้นแบ่งกลางวันและกลางคืนของโลกสัมผัสเส้นขอบฟ้าพอดี โดยตำแหน่งส่วนใหญ่ของพื้นดินและรูปแบบเมฆในภาพดังกล่าวเหมือนกันกับภาพถ่ายเอิร์ธไรซ์
ภาพถ่ายดังกล่าวถ่ายจากวงโคตรรอบดวงจันทร์เมื่อวันที่ 24 ธันวาคม ค.ศ. 1968 ด้วยกล้องแฮสเซลแบลด นอกจากนี้ ยังมีการบันทึกเสียงของเหตุการณ์ดังกล่าว พร้อมทั้งการถอดเสียง ซึ่งทำให้เหตุการณ์ดังกล่าวสามารถติดตามได้โดยข้อความที่คัดมาอย่างใกล้ชิด:
มินิซีรีส์ทางโทรทัศน์ ฟรอมดิเอิร์ธทูเดอะมูน โดยสร้างจากหนังสือ อะแมนออนเดอะมูน โดย แอนดรูว์ ไชกิน ได้มีความเห็นเกี่ยวกับคำกล่าว "มันไม่ได้อยู่ในกำหนดการ" ของบอร์แมน (ในตอนที่สี่ "1968" ที่เวลา 41' 57") อย่างไรก็ตาม สิ่งบ่งชี้ต่อแอนเดอร์สชัดเจนจากบันทึกเสียง อันที่จริงแล้ว หากบอร์แมนในฐานะผู้บังคับการภารกิจได้กล่าวเช่นนั้น ภาพถ่ายสีก็จะไม่มีโอกาสได้เกิดขึ้นเลย 
มีภาพถ่ายหลายภาพที่ได้ถ่าย ณ จุดนั้น เทปเสียงภารกิจได้ระบุว่ามีการถ่ายภาพหลายครั้งตามคำสั่งของบอร์แทน โดยได้รับความเห็นด้วยอย่างกระตือรือร้นจากทั้งโลเวลล์และแอนเดอร์ส แอนเดอร์สถ่ายภาพสีช็อตแรก จากนั้นเป็นโลเวลล์ผู้ซึ่งบันทึกค่าเป็น 1/250 ของวินาทีที่อัตราส่วนโฟกัส f/11) ตามด้วยแอนเดอร์สซึ่งถ่ายอีกสองภาพในมุมมองแสงที่แตกต่างกัน
ภาพที่ได้รับการถ่ายโดยแฟรงก์ บอร์แมนเกือบจะอยู่ในตำแหน่งเดียวกันกับความสัมพันธ์ต่อแนวขอบฟ้า โดยที่ปกติมักมีคนระบุว่าเป็นภาพถ่ายของแอนเดอร์สเช่นกัน แต่ภาพดังกล่าวอาจเป็นไปได้ที่จะถ่ายจากวงโคจรที่ต่างตำแหน่งกัน เพราะรูปแบบเมฆมีความแตกต่างอย่างมากเมื่อเทียบกับภาพเอิร์ธไรซ์สี
การทำซ้ำภาพของบอร์แมนแบบขาวดำขนาดเกือบเต็มหน้าสามารถพบได้ในหน้า 164 ของอัตชีวประวัติของเขาที่ได้รับการตีพิมพ์ใน ค.ศ. 1988 โดยมีคำบรรยายใต้ภาพว่า: "หนึ่งในภาพที่มีชื่อเสียงที่สุดในประวัติการถ่ายภาพ - ถ่ายหลังจากผมฉวยกล้องไปจากบิล แอนเดอร์ส" บอร์แมนเป็นผู้บัญชาการภารกิจและหมายเหตุ (หน้า 212) ว่านี่เป็นภาพที่ "บริการไปรษณีย์ใช้ในแสตมป์ และมีภาพถ่ายอื่นเพียงส่วนน้อยเท่านั้นที่มีการทำซ้ำมากกว่าภาพนี้" 
ภาพถ่ายในฉบับสแตมป์ได้ทำซ้ำเมฆ สี และรูปแบบของปล่องภูเขาไฟจากภาพของแอนเดอร์ส แอนเดอร์สได้รับการอธิบายโดยบอร์แมน (ในหน้า 193) ว่าสำเร็จ "ปริญญาโทด้านวิศวกรรมนิวเคลียร์" จึงได้รับมอบหมายให้เป็น "สมาชิกลูกเรือทางวิทยาศาสตร์ ... นอกจากนี้ยังมีภารกิจด้านการถ่ายภาพซึ่งจะมีความสำคัญต่อลูกเรืออะพอลโลผู้ซึ่งลงจอดบนดวงจันทร์อย่างแท้จริง"

**อ้างอิง**
หมวดหมู่:ภาพถ่าย
หมวดหมู่:โครงการอะพอลโล
หมวดหมู่:ภารกิจอวกาศในปี พ.ศ. 2511
ยาอม

ไฟล์:Lozenges.JPG|ยาอมยี่ห้อฟิเชอร์แมนส์เฟรนด์|right|200px|thumb
ยาอม (cachou, cough drop, cough sweet, cough tablet, lozenge หรือ troche) เป็น ลูกกวาดบำบัด (medicated sweet) สำหรับอมไว้ในปากให้ละลายช้า ๆ ในนั้น เพื่อหล่อลื่นและสมานเยื่อหรือเมือกอันระคายเคืองอยู่ในลำคอซึ่งปรกติเป็นเพราะคอหอยอักเสบ (pharyngitis) เนื่องจากหวัดหรือไข้
ยาอมอาจเจือเบ็นโซเคน (benzocaine) ซึ่งเป็นยาระงับความรู้สึก (anesthetic) ประเภทหนึ่ง หรืออาจเจือน้ำมันยูคาลิปตัสก็ได้ ในหลาย ๆ ขนานปรากฏว่ามีการบูร น้ำมันสะระแหน่ หรือสะระแหน่หอมเป็นตัวนำกลิ่น บ้างก็ใส่น้ำผึ้งด้วย ส่วนยาอมที่ไม่ผสมการบูรมักใช้ซิงก์กลูโคเนตไกลซีนไม่ก็เพกทินปรุงเป็นยาบรรเทาระคาย (demulcent) อย่างไรก็ดี ยาอมหลาย ๆ ยี่ห้อในท้องตลาดมักประกอบด้วยเด็กซ์ทรอเมธอร์แฟน
ยาอมนั้นควรบริโภคแต่พอประมาณ เพราะส่วนประกอบบางชนิดหากรับประทานมากจะเป็นอันตรายต่อสุขภาพอนามัย
อนึ่ง ยาอมบางประเภทที่มีสรรพคุณต่อต้านแบคทีเรีย ก็ช่วยให้ลมหายใจสดชื่น และขจัดแบคทีเรียที่ทำให้กลิ่นปากไม่พึงประสงค์ด้วย

**แหล่งข้อมูลอื่น**
หมวดหมู่:รูปแบบเภสัชภัณฑ์
เอลเซท 130 กรัฟ เซพเพลิน

แอลแซด 130 กราฟ เซปเปลิน (Deutsches Luftschiff Zeppelin #130; หมายเลขทะเบียน: D-LZ 130) เป็นเรือเหาะของบริษัท ลุฟชิฟบาว เซปเปลิน เยอรมนี เป็นเรือเหาะในชั้นฮินเดนบวร์ก โดยพัฒนามาจากแบบของแอลแซด 129 ฮินเดนบวร์ก  เป็นเรือเหาะลำที่สองของบริษัทลุฟชิฟบาว เซบเปลิน ที่ตั้งชื่อตามเคาท์เฟอร์ดินานด์ ฟอน เซปเปลิน (ค.ศ. 1838 - ค.ศ. 1917) ผู้ก่อตั้งบริษัท  เรือลำนี้จึงนิยมเรียกชื่อว่า กราฟ เซปเปลิน 2 (Graf Zeppelin II)  
กราฟ เซปเปลิน 2 ก่อสร้างในช่วงปี ค.ศ. 1936 ถึง 1938 ตามคำสั่งของรัฐบาลพรรคนาซี เข้าประจำการในช่วง ค.ศ. 1938 ถึง 1940 แต่ออกทำการบินได้เพียง 30 เที่ยวบินก็เกิดอุบัติเหตุกับแอลแซด 129 ฮินเดนบวร์ก ทำให้มีการระงับการใช้งาน และถูกรื้อชิ้นส่วนในเดือนมีนาคม ค.ศ. 1940 ตามคำสั่งของแฮร์มันน์ เกอริง พร้อมกับแอลแซด 127 กราฟ เซปเปลิน เพื่อนำวัสดุไปใช้สร้างเครื่องบินรบใช้งานในสงครามโลกครั้งที่สอง 

**แหล่งข้อมูลอื่น**
 Technical drawing of the LZ 130- eZEP.de date=2014-11-12  — The webportal for Zeppelin mail and airship memorabilia- Zeppelin Study Group date=2009-01-08  — Research group for airship memorabilia and Zeppelin mail-  Graf Zeppelin - Maiden Flight 19 September 1938fix-attempted=yes  British Pathe Free Preview of maiden flight, Film ID: 981.27
หมวดหมู่:เรือเหาะไฮโดรเจน
กิบบ์ไซต์

กิบบ์ไซต์เป็นแร่ที่อยู่ในรูปของอะลูมิเนียมไฮดรอกไซด์

**อ้างอิง**

**แหล่งข้อมูลอื่น**
หมวดหมู่:แร่อะลูมิเนียม
หมวดหมู่:แร่ไฮดรอกไซด์
หมวดหมู่:ภาพยนตร์เกี่ยวกับความหลากหลายทางเพศ

รักร่วมเพศ
หมวดหมู่:กลุ่มบุคคลที่มีความหลากหลายทางเพศ
หมวดหมู่:กะเทย
เบ็ตตี ไวต์

เบ็ตตี แมเรียน ไวต์ (Betty Marion White; 17 มกราคม ค.ศ. 1922 – 31 ธันวาคม ค.ศ. 2021) เป็นนักแสดง ดาราตลก นักเขียน และอดีตพิธีกรรายการเกมโชว์ ชาวอเมริกัน เธอเป็นที่รู้จักในหมู่ผู้ชมรุ่นใหม่ กับผลงานโทรทัศน์ กับบท ซู แอน นิเวนส์ ใน The Mary Tyler Moore Show และ โรส ไนลันด์ ใน The Golden Girls เธอยังแสดงในบท เอลกา ออสโทรฟสกี ในซิตคอมเรื่อง Hot in Cleveland
ไวต์ได้รับรางวัลเอมมี 7 ครั้ง จากการเสนอชื่อเข้าชิงรางวัล 20 ครั้ง เธอเป็นพิธีกรหญิงคนแรกที่ได้รับรางวัลเอมมีในฐานะพิธีกรรายการเกมโชว์ (จากรายการ Just Men!) ในเดือนพฤษภาคม ค.ศ. 2010 เธอเป็นแขกรับเชิญที่อายุมากที่สุดในรายการ Saturday Night Live ซึ่งทำให้เธอได้รับรางวัลไพรม์ไทม์เอมมี เธอยังปรากฏตัวเป็นประจำในเกมโชว์ Password และ Match Game และรับบทสมทบใน Mama's Family, Boston Legal, และ The Bold and the Beautiful
เธอเป็นที่รู้จักในงานการกุศลเกี่ยวกับสัตว์ เช่น มูลนิธิสัตว์นักแสดงและผู้อื่นและมอร์ริส

**อ้างอิง**
หมวดหมู่:นักแสดงอเมริกัน
หมวดหมู่:ชาวอเมริกันเชื้อสายอังกฤษ
หมวดหมู่:ชาวอเมริกันเชื้อสายกรีก
หมวดหมู่:ชาวอเมริกันเชื้อสายเวลส์
หมวดหมู่:ชาวอเมริกันเชื้อสายแคนาดา
หมวดหมู่:ชาวอเมริกันเชื้อสายเดนมาร์ก
หมวดหมู่:คริสต์ศาสนิกชนชาวอเมริกัน
หมวดหมู่:พิธีกรรายการเกมโชว์ชาวอเมริกัน
หมวดหมู่:ผู้ที่ได้รับรางวัลเอมมี
หมวดหมู่:บุคคลจากรัฐอิลลินอย
เมอร์รีคริสต์มาสทูยู

เมอร์รีคริสต์มาสทูยู (Merry Christmas II You) เป็นสตูดิโออัลบั้มชุดที่ 13 และเป็นอัลบั้มคริสต์มาสชุดที่ 2 ของนักร้องชาวอเมริกัน มารายห์ แครี อัลบั้มออกขายเมื่อวันที่ 2 พฤศจิกายน ค.ศ. 2010

**ชาร์ต**

**ชาร์ตรายสัปดาห์**

**ชาร์ตรายปี**

**การรับรองและยอดขาย**

**อ้างอิง**
หมวดหมู่:อัลบั้มเพลงของมารายห์ แครี
หมวดหมู่:อัลบั้มเพลงในปี พ.ศ. 2553
หมวดหมู่:อัลบั้มเพลงวันคริสต์มาส
ดนตรีคริสต์มาส

คณะร้องเพลงจากบัลแกเรีย ร้องเพลงคริสต์มาสที่เมือง ปราก ในปี 2006
ดนตรีคริสต์มาส หรือ เพลงคริสต์มาส (Christmas music) ประกอบด้วยแนวเพลงหลากหลายแนว ที่จะแสดงหรือได้ยินในช่วงเทศกาลคริสต์มาส มักจะเริ่มตั้งแต่ต้นเดือนธันวาคม จนถึงเทศกาลคริสต์มาส จนจบในสุดสัปดาห์ของเทศกาล
หมวดหมู่:เพลงคริสต์มาส
หมวดหมู่:อัลบั้มเพลงวันคริสต์มาส
หมวดหมู่:ดนตรีคริสต์มาส
ซัลตะฮ์

ซัลตะฮ์ (Saltah; سلتة) เป็นหนึ่งในอาหารจานหลักที่รับประทานกันอย่างแพร่หลายในเยเมน ส่วนใหญ่นิยมรับประทานในมื้อกลางวัน ส่วนประกอบหลักเป็นเนื้อแกะ เนื้อไก่ หรือเนื้อวัว ส่วนผสมอื่น ๆ เพิ่มได้ตามสิ่งที่มีในครัวเรือน เช่น ข้าวสุก, ไข่กวน, มันฝรั่ง, ฮุลบะฮ์ (hulbah) (ซอสที่ทำจากเมล็ดฟีนูกรีก) ถั่ว เนื้อสัตว์สับและซอสซัลซาที่เรียกว่า sahawqa นิยมกินกับขนมปังแบนชนิดมาลูกา (malooga)
เชื้อกันว่าจุดเริ่มต้นของซัลตะฮ์มาจากกรุงซานา (Sana'a) โดยได้รับจากอิทธิพลจากอาหารของชาวตุรกีที่นำเข้ามาเมื่อราว 100 ปีที่แล้ว เมื่อถูกยึดครองด้วยจักรวรรดิออตโตมัน  และชาวเยเมนนำมาปรับปรุงจนเป็นซัลตะฮ์ในทุกวันนี้ 

**อ้างอิง**
  Saltah, Very Special Yemeni Dish date=2009-03-16  Yemen Times-  "Al-Saltah" the Yemeni National Dish date=2011-09-27  Yemen Times
หมวดหมู่:อาหารเยเมน
หมวดหมู่:อาหารประจำชาติ
หมวดหมู่:อาหารเยเมน

ย
หมวดหมู่:ประเทศเยเมน
หมวดหมู่:วัฒนธรรมเยเมน
หมวดหมู่:อาหารตะวันออกกลาง
หมวดหมู่:อาหารอาหรับ
อารมาเกดโดน

ไฟล์:Johannes op Patmos Saint John on Patmos Berlin, Staatlichen Museen zu Berlin, Gemaldegalerie HR.jpg|thumb|right|200px|ยอห์นแห่งปัทมอสกำลังนิพนธ์หนังสือวิวรณ์
อารมาเกดโดน (Armageddon;  Ἁρμαγεδών Harmagedōn,  הַר מְגִדּוֹ, Har Megiddo; أرمجدون; ภาษาละตินสมัยหลัง: Armagedōn) เป็นสมรภูมิการยุทธ์อันเกี่ยวข้องกับคำพยากรณ์วันสิ้นโลกตามความเชื่อของศาสนาอับราฮัม
ตามความเชื่อของฝ่ายบุพสหัสวรรษนิยม (premillennialism) พระเมสสิยาห์จะเสด็จมาอีกครั้ง เพื่อขจัดศัตรูของพระคริสต์ (antichrist) ซึ่งคัมภีร์ไบเบิลขนานเขาเหล่านั้นว่า "สัตว์" (beast) โดยพระเมสสิยาห์จะกระทำสงคราม ณ สมรภูมิอารมาเกดโดน เพื่อยังให้ "สัตว์" ทั้งปวงปลาสนาการไป และบัดนั้น ซาตานจักถูกผลักไสลงสู่ "ช่องบาดาล" (bottomless pit) หรือ "นรกขุมลึก" (abyss) เป็นเวลาหนึ่งพันปี ซึ่งเรียกว่า "ยุคพันปี" (Millennial Age) ทว่า เมื่อซาตานได้รับการปลดปล่อยจากนรกแล้ว มันจักประชุมฝูงชนแห่ง "ยะยูจและมะยูจ" (Gog and Magog) จาก "มุมทั้งสี่ของแผ่นดินโลก" (four corners of the earth) และประดาพลมากลุ้มรุมล้อม "องค์บริสุทธิ์" (holy ones) และ "นครอันเป็นที่รัก" (beloved city) (หมายถึง นครเยรูซาเลม) เอาไว้ ฝ่ายพระเจ้าจะบันดาลเพลิงกาฬร่วงลงจากชั้นฟ้า และผลาญไหม้เหล่ายะยูจและมะยูจ เมื่อนั้น ปีศาจที่ล่อลวงชนแห่งยะยูจและมะยูจมา ก็จะถูกทิ้งลง "บึงไฟนรก" (Gehenna) ที่ซึ่งฝูง "สัตว์" และ "ผู้เผยพระวจนะเท็จ" (False Prophet) ถูกส่งลงมาเมื่อพันปีก่อนหน้านี้
คำภาษาอังกฤษว่า "Armageddon" มาจากภาษาฮีบรูว่า "har məgiddô" (הר מגידו) หมายถึง "เขาเมกิดโด" (Mountain of Megiddo) สถานที่ทำสงครามหลายครั้งในสมัยโบราณ

**อ้างอิง**

**ดูเพิ่ม**
หมวดหมู่:อวสานวิทยาศาสนาคริสต์
การ์เรต เฮดลันด์

การ์เรด จอห์น เฮดลันด์ (Garrett John Hedlund) เกิดเมื่อวันที่ 3 กันยายน ค.ศ. 1984 เป็นนักแสดงอเมริกัน เป็นที่รู้จักจากภาพยนตร์เรื่อง Troy, Four Brothers,  Eragon และในบทแซม ฟลิน ในภาพยนตร์เรื่อง ทรอน ล่าข้ามโลกอนาคต

**แหล่งข้อมูลอื่น**
 1330560
หมวดหมู่:นักแสดงอเมริกัน
หมวดหมู่:บุคคลจากรัฐมินนิโซตา
หมวดหมู่:นักแสดงภาพยนตร์ชายชาวอเมริกัน
หมวดหมู่:นักร้องชายชาวอเมริกัน
หมวดหมู่:ชาวอเมริกันเชื้อสายเยอรมัน
หมวดหมู่:ชาวอเมริกันเชื้อสายนอร์เวย์
หมวดหมู่:ชาวอเมริกันเชื้อสายสวีเดน
หมวดหมู่:นักแสดงชายชาวอเมริกันในศตวรรษที่ 21
วิทยาลัยสันตพล

วิทยาลัยสันตพล (Santapol College) เป็นสถาบันอุดมศึกษาเอกชนในประเทศไทย ตั้งอยู่ที่จังหวัดอุดรธานี ก่อตั้งขึ้นเมื่อปี พ.ศ. 2541 จัดการเรียนการสอนในระดับปริญญาตรี ปริญญาโท และประกาศนียบัตรบัณฑิต

**ประวัติ**
วิทยาลัยสันตพล ได้รับการจัดตั้งขึ้นตามพระราชบัญญัติสถาบันอุดมศึกษาเอกชน เมื่อวันที่ 1 กรกฎาคม พ.ศ. 2541 และเปิดรับนักศึกษาครั้งแรกในวันที่ 1 พฤศจิกายน พ.ศ. 2541 หลักสูตรบริหารธุรกิจบัณฑิต ซึ่งเปิดสอน 3 สาขาวิชา คือ การบัญชี การตลาด และการจัดการ
ต่อมาในปี พ.ศ. 2542 ได้รับอนุมัติให้เปิดทำการสอนในสาขาวิชาคอมพิวเตอร์ธุรกิจอีกสาขาหนึ่ง จากนั้นในปี พ.ศ. 2546 วิทยาลัยสันตพล ได้เปิดทำการสอนในคณะนิติศาสตร์เพิ่มขึ้นอีกหนึ่งคณะ และเปิดทำการสอนในระดับปริญญาโท ตั้งแต่ปี พ.ศ. 2547 เป็นต้นมา
ต่อมาในปี พ.ศ. 2550 วิทยาลัยสันตพล ได้ขยายการจัดการศึกษาไปยังประเทศลาว โดยความร่วมมือกับวิทยาลัยรัตนบริหารธุรกิจแห่งประเทศลาว

**คณะ**
วิทยาลัยสันตพล 
เปิดทำการสอนในระดับปริญญาตรี 5 คณะ คือ 
*คณะนิติศาสตร์
**สาขาวิชานิติศาสตร์
*คณะบัญชี
**สาขาวิชาการบัญชี
*คณะบริหารธุรกิจ
**สาขาวิชาการตลาด
**สาขาวิชาคอมพิวเตอร์ธุรกิจ
**สาขาวิชาการจัดการทรัพยากรบุคคล 
*คณะวิทยาศาสตร์และเทคโนโลยี
**สาขาวิชาเทคโนโลยีมัลติมีเดียและแอนิเมชั่น   
**สาขาวิชาการจัดการอุตสาหกรรมและเทคโนโลยี
*คณะศึกษาศาสตร์
**สาขาวิชาธุรกิจศึกษา
**สาขาวิชาการศึกษาปฐมวัย
**สาขาวิชาภาษาไทย
ระดับปริญญา
*บัณฑิตศึกษา
**หลักสูตรประกาศนียบัตรบัณฑิต สาขาวิชาชีพครู
**หลักสูตรบริหารธุรกิจมหาบัณฑิต โครงการความร่วมมือบริการทางวิชาการ
**หลักสูตรศึกษาศาสตรมหาบัณฑิต

**อ้างอิง**

**แหล่งข้อมูลอื่น**
  วิทยาลัยสันตพล
สันตพล
สันตพล
หมวดหมู่:สถานศึกษาในอำเภอเมืองอุดรธานี
ฟลัฟเฟอร์

ฟลัฟเฟอร์ในฉากการถ่ายทำหนังโป๊เกย์ ถือสารหล่อลื่นให้นักแสดงที่รับบทรุก
ฟลัฟเฟอร์ (fluffer) คือ ทีมงานได้รับการว่าจ้างในหนังโป๊ ทำหน้าที่เพื่อเล้าโลมนักแสดงที่เข้าฉาก ก่อนการถ่ายทำในฉากที่ต้องการอวัยวะเพศชายแข็งตัว  
ฟลัฟเฟอร์นั้นไม่จำเป็นต้องสัมผัสตัวนักแสดงก็ได้ โดยทั่วไปพวกเขายังทำหน้าที่ทำความสะอาดนักแสดงหนังโป๊ ในระหว่างช่วงเทค เพื่อที่นักแสดงจะได้ไม่ต้องเปลี่ยนท่าทาง หน้าที่นี้ถือว่าเป็นส่วนหนึ่งของแผนกแต่งหน้า หลังจากที่จัดมุมตามต้องการ ผู้กำกับจะให้นักแสดงคงตำแหน่งนั้นไว้ให้ฟลัฟเฟอร์ทำหน้าที่ไป
ภาพยนตร์ในปี ค.ศ. 2001 เรื่อง The Fluffer มีเรื่องราวเกี่ยวกับชายหนุ่มที่หลงรักนักแสดงหนังโป๊เกย์ ประเภทเกย์ฟอร์เพย์ และยังมีภาพยนตร์สั้นแนวตลกความยาว 4 นาทีก็ใช้ชื่อว่า The Fluffer ออกขายในปี ค.ศ. 2003

**อ้างอิง**
หมวดหมู่:ภาพยนตร์ลามก
พม่าเชื้อสายจีน

ชาวพม่าเชื้อสายจีน (MLCTS=ta. rut lu myui:) ชนกลุ่มน้อยกลุ่มหนึ่งของประเทศพม่า ปัจจุบันมีตัวเลขจากทางการรัฐบาลพม่าว่าชาวพม่าเชื้อสายจีนมีจำนวนเพียงร้อยละ 3 แต่ตัวเลขที่แท้จริงเชื่อว่าน่าจะมีชาวพม่าเชื้อสายจีนมากกว่าจำนวนดังกล่าว เนื่องจากชาวจีนส่วนใหญ่ได้สมรสข้ามชาติพันธุ์กับชาวพม่าและกลุ่มชนพื้นเมืองเพื่อหลีกเลี่ยงการเลือกปฏิบัติ ในช่วงปี ค.ศ. 1990 ชาวจีนนับหมื่นคนได้อพยพเข้ามาทางตอนบนของพม่าอย่างผิดกฎหมาย และอาจจะไม่ได้นับรวมด้วย อันเนื่องมาจากการทำสำมะโนครัวที่ขาดความน่าเชื่อถือ ขณะเดียวกันกลุ่มชนที่มีเชื้อสายจีนที่อาศัยในภาคตะนาวศรีทางตอนใต้ของพม่าใกล้ชายแดนประเทศไทย มักมีจินตนาการและมิติวัฒนธรรมร่วมกับชาวไทยในฝั่งไทย เช่นการใช้ภาษาไทยถิ่นใต้ การตั้งเข็มนาฬิกาตรงกับเวลาในประเทศไทย การทำบุญและการบวชแบบไทย เป็นต้น
ปัจจุบันชาวพม่าเชื้อสายจีนส่วนใหญ่ เป็นผู้กุมเศรษฐกิจของประเทศพม่า นอกจากนี้พวกเขายังเข้ารับการศึกษาในระดับอุดมศึกษาในสัดส่วนสูง และเป็นกลุ่มที่มีเปอร์เซนต์จากการรับการศึกษาระดับสูงในประเทศพม่า

**อ้างอิง**

**ดูเพิ่ม**
 ชาวปันเส- จีนโกก้าง
หมวดหมู่:การพลัดถิ่นของชาวจีน
หมวดหมู่:กลุ่มชาติพันธุ์ในประเทศพม่า
หมวดหมู่:ซิตี้ฮันเตอร์

หมวดหมู่:แฟรนไชส์การ์ตูนญี่ปุ่น
หมวดหมู่:การ์ตูนญี่ปุ่นแนวโชโจะ
หมวดหมู่:อนิเมะ
หมวดหมู่:มังงะ
หมวดหมู่:ละครโทรทัศน์ญี่ปุ่น
หมวดหมู่:เกมชุด
หมวดหมู่:ซันไรส์
หมวดหมู่:เพลงญี่ปุ่น
หมวดหมู่:ภาพยนตร์แอนิเมชัน
หมวดหมู่:รายการโทรทัศน์ของนิปปงทีวี
ทีเอ็นเอ ทูเดย์

ทีเอ็นเอ ทูเดย์ (TNA Today) เป็นรายการโทรทัศน์มวยปล้ำอาชีพ ในสังกัดทีเอ็นเอ (Total Nonstop Action Wrestling - TNA) ออกอากาศตั้งแค่วันที่ 6 มีนาคม ค.ศ. 2007 จนถึงปัจจุบัน โดยถ่ายทำที่ห้องส่งยูนิเวอร์แซลสตูดิโอ ออร์แลนโดฟลอริดาปัจจุบันทางรายการได้ออกอากาศผ่านทางช่องWebcast ด้วยระบบความละเอียดสูง

**แหล่งข้อมูลอื่น**
  Official websitefix-attempted=yes 
หมวดหมู่:รายการโทรทัศน์ของทีเอ็นเอ
วิวรณ์

ไฟล์:Johannes op Patmos Jeroen Bosch.jpg|thumb|200px|right|ยอห์นแห่งปัทมอสกำลังเขียนหนังสือวิวรณ์ตามที่ได้รับการเปิดเผยจากพระเจ้า ภาพวาดโดยเฮียโรนิมัส บอส
ในศาสนาแบบเทวนิยมและเทววิทยา วิวรณ์ (revelation) หมายถึง การที่สิ่งเหนือธรรมชาติ เช่น เทวดา พระเป็นเจ้า ได้เปิดเผยความจริงหรือความรู้สำคัญบางประการแก่มนุษย์
หลาย ๆ ศาสนาเชื่อว่า คัมภีร์ของตนมาจากการวิวรณ์ของพระเจ้าหรือสิ่งเหนือธรรมชาติ เช่น ชาวยิวเชื่อว่าพระยาห์เวห์ได้ประทานคัมภีร์โทราห์ที่ภูเขาซีนาย ชาวมุสลิมเชื่อว่าอัลลอฮ์ได้ประทานคัมภีร์อัลกุรอานแก่นบีมุฮัมมัดเป็นคำ ๆ ทีละอักษร ส่วนศาสนาฮินดูก็ถือว่าพระเวทเป็น “อเปารุเษยะ” (ไม่ใช่ฝีมือมนุษย์) แต่บรรดาฤๅษีได้สดับฟังจากพระเจ้ามาโดยตรง จึงเรียกว่า "ศรุติ" (สิ่งที่ได้ฟังมา) คริสต์ศาสนิกชนก็เชื่อว่าคัมภีร์ไบเบิลทั้งพันธสัญญาเดิมและพันธสัญญาใหม่ถูกเขียนขึ้นโดยการดลใจจากพระเจ้า
ในศาสนาอับราฮัม วิวรณ์จึงถือเป็นสิ่งสำคัญมาก เพราะเป็นการแสดงถึงเจตจำนงและพระญาณสอดส่องของพระเจ้าต่อมนุษย์ ในพันธสัญญาใหม่มีหนังสือเล่มหนึ่งชื่อ "หนังสือวิวรณ์" เป็นส่วนสุดท้ายของคัมภีร์ไบเบิล กล่าวถึงวันสิ้นโลกและการพิพากษาครั้งสุดท้าย

**อ้างอิง**
หมวดหมู่:ปรัชญาศาสนา
หมวดหมู่:คำศัพท์ศาสนา
ดับเบิลยูซีดับเบิลยู มันเดย์ ไนโตร

ดับเบิลยูซีดับเบิลยู มันเดย์ ไนโตร (WCW Monday Nitro) เป็นรายการโทรทัศน์ที่เกี่ยวกับมวยปล้ำอาชีพ ของ เวิลด์แชมเปี้ยนชิพเรสต์ลิง (ดับเบิลยูซีดับเบิลยู) โดยออกอากาศทุกวันจันทร์ ตั้งแต่วันที่ 4 กันยายน ค.ศ. 1995-26 มีนาคม ค.ศ.2001 ทางช่องTNT

**ตอนแรก**
ในตอนแรกของ ไนโตร นั้นได้ออกอากาศครั้งแรกจากศูนย์การค้ามอลล์ออฟอเมริกา ณ.เมืองมินนีแอโพลิส ,สหรัฐอเมริกา ในวันที่ 4 กันยายน ค.ศ. 1995 โดยจุดเด่นของรายการตอนแรกอยู่ที่แมตช์การปล้ำระหว่าง ไบรอัน พิลล์แมน ปะทะ จูชิง "ทันเดอร์" ไลเกอร์ ,ริค แฟลร์ ปะทะ แชมป์ยูเอสเฮฟวี่เวทของ WCW สติง และแชมป์โลก WCW ฮัลค์ โฮแกน ปะทะ บิ๊ก บับบา โรเจอส์ นอกจากนี้รายการได้กลายเป็นไฮไลต์สำคัญโดยการกลับมาของเล็ค ลูเกอร์ ใน WCW หลังจากได้หายไปปล้ำใน WWF มาถึง 2 ปี ที่เขาเคยเป็นหนึ่งในผู้โปรโมดท็อปดารา

**มันเดย์ไนท์ วอร์**
การถือกำเนิดของ ดับเบิลยูซีดับเบิลยู มันเดย์ ไนโตร โดยมาด้วยการแข่งขันทางธุรกิจที่รุนแรงระหว่างรายการของ WWF มันเดย์ไนท์ รอว์ การแข่งขันทางธุรกิจนี้ทำให้เป็นที่รู้จักกันดีของแฟน ๆ มวยปล้ำในชื่อ มันเดย์ไนท์ วอร์ ระหว่าง Eric Bischoff และ Vince McMahon โดยไนโตรได้รับการดึงดูดความนิยมไปจาก WWF ด้วยความชาญฉลาดของเขา ต่อมาไม่นานรายการ ไนโตร ได้เป็นรายการที่ดีกว่า รอว์ ในการจัดเรตติ้งรายการโทรทัศน์ โดย มันเดย์ ไนโตร เอาชนะ รอว์ ในการจัดดเรตติ้งเป็น 84 สัปดาห์ติดต่อกัน 

**ความสำเร็จครั้งแรก**
ในขั้นต้น  ไนโตร  ได้กลายเป็นที่นิยมเป็นผลมาจากซุปเปอร์สตาร์ของ WCW โดยเฉพาะ ฮัลค์ โฮแกน กับแรนดี ซาเวจ เป็นซุเปอร์สตาร์บางส่วนที่สำคัญของนับตั้งแต่เซ็นสัญญากับ WCW และปรากฏตัวในไนโตร และเหล่านักมวยปล้ำรุ่นครูย์เซอเวทตัวเล็กและกระโดดลอยฟ้า ด้วยการเปิดตัวของ นิวเวิลด์ออร์เดอร์ รายการไนโตรได้เริ่มออกอากาศเรตติ้งครอบงำที่ไม่เคยปรากฏมาก่อน ด้วยอดีตนักมวยปล้ำของ WWF อย่าง เควิน แนช ,สก็อตต์ ฮอลล์ และโฮแกน (ซึ่งตอนนั้นเรียกตัวเองว่า ฮอลลีวู้ด โฮแกน) ได้เป็นทีมฝ่ายอธรรม บริษัทดูเหมือนจะมีการชนะในเนื้อเรื่อง และอนาคตที่ดี นับตั้งแต่ ไนโตร ถ่ายทอกสด และ รอว์ ได้รับการบันทึกเทปบ่อยครั้ง ไนโตร ถูกมองว่าการคาดการณ์ได้น้อยกว่า และทำให้ความบันเทิงมากกว่าคู่แข่ง WWF ซึ่งในตอนแรกได้ฉาย 60 นาทีต่อตอน และต่อมาก็ได้ขยายเวลาเป็น 2 ชั่วโมงต่อตอนตามรายการ 1996 NBA Playoffs ในขณะที่รอว์ ได้จนเกือบหนึ่งปีเต็ม หลังจากนั้นก็ได้ขยายเป็น 2 ชั่วโมง ไนโตรยังคงเป็นรายการ 2 ชั่วโมงจากเดือนพฤษภาคม ค.ศ. 1996 จนถึงมกราคม ค.ศ. 1998 เมื่อ WCW และตกลงกับ TNT ในการฉาย 3 ชั่วโมง เพื่อรักษาความเป็นรายการมวยปล้ำอับดับ 1 ของประเทศ

**ตอนพิเศษ**
 

**เดอะไนท์ออฟแชมเปี้ยนส์ – ตอนสุดท้าย**
เป็นตอนสุดท้ายของ WCW Monday Nitro ก่อนที่ Vince K .Mcmahon จะซื้อกิจการมวยปล้ำของ WCW 
 

**แมทช์การปล้ำตอนสุดท้าย**
 
 

**ผู้บรรยาย**

**ผู้ประกาศ**
เดวิด เพนเซอร์ (1995–2001)
*ไมเคิล บัฟเฟอร์ (เฉพาะแมทช์การปล้ำคู่เอก, 1995–2001)

**ดูเพิ่ม**
ไนโตรเกิร์ลส
*เวิลด์แชมเปี้ยนชิพเรสต์ลิง
*ดับเบิลยูซีดับเบิลยู ทันเดอร์

**อ้างอิง**

**แหล่งข้อมูลอื่น**
 185130- 518-  TWA WCW Section date=2009-10-22 
หมวดหมู่:รายการโทรทัศน์ชุดกีฬาอเมริกัน
หมวดหมู่:รายการโทรทัศน์ของดับเบิลยูซีดับเบิลยู
หมวดหมู่:รายการของทีเอ็นที (สถานีโทรทัศน์สหรัฐ)
หมวดหมู่:รายการโทรทัศน์อเมริกันที่ถ่ายทอดสด
การคัดพลดับเบิลยูดับเบิลยูอี

การคัดพลดับเบิลยูดับเบิลยูอี (WWE draft) จัดขึ้นครั้งแรกในปี พ.ศ. 2545 เพื่อเป็นการแลกเปลี่ยนตัวนักมวยปล้ำทั้งสองค่าย ระหว่างค่ายรอว์ และสแมคดาวน์ และเป็นการเพิ่มเติมอรรถรสใหม่ๆให้กับรายการแต่ละค่ายนั้นก่อนจะยุติไปเมื่อปี พ.ศ. 2554
ในเดือนพฤษภาคม พ.ศ. 2559 ทาง WWE ได้ออกมาประกาศว่าจะมีการคัดพลขึ้นอีกครั้งในวันที่ 19 กรกฎาคม พ.ศ. 2559

**ประวัติการคัดพลที่เกิดขึ้น**

**ดูเพิ่ม**
 ดับเบิลยูดับเบิลยูอี- การขยายยี่ห้อของดับเบิลยูดับเบิลยูอี

**อ้างอิง**

**แหล่งข้อมูลอืน**
  History of the WWE Draft Lottery
หมวดหมู่:เวิลด์เรสต์ลิงเอ็นเตอร์เทนเมนต์
หมวดหมู่:ดับเบิลยูดับเบิลยูอี ดราฟท์
เกาะพีพีเล

เกาะพีพีเล
อ่าวมาหยา เกาะพีพีเล
เกาะพีพีเล เป็นเกาะในอุทยานแห่งชาติหาดนพรัตน์ธารา-หมู่เกาะพีพี ช่องแคบมะละกา จังหวัดกระบี่ มีพื้นที่เพียง 6.6 ตารางกิโลเมตร หรือ 4,125 ไร่ เป็นเกาะที่เต็มไปด้วยภูเขาหินปูน มีหน้าผาสูงชัน ตั้งฉากกับพื้นผิวทะเล เกือบทั้งเกาะ ความลึกน้ำเฉลี่ยราว 20 เมตร ลึกสุดประมาณ 34 เมตร ทางตอนใต้ของเกาะ 
อ่าวในเกาะมีความสวยงาม เช่น อ่าวปิเละ อ่าวมาหยา ฯลฯ ทางทิศตะวันออกเฉียงเหนือของเกาะมีถ้ำชื่อไวกิ้ง ซึ่งพระบาทสมเด็จพระเจ้าอยู่หัวภูมิพลอดุลยเดช เสด็จประพาสถ้ำแห่งนี้เมื่อปี พ.ศ. 2515 และพระราชทานนามใหม่ว่า "ถ้ำพญานาค" ตามรูปร่างหินก้อนหนึ่ง ที่คล้ายเศียรพญานาค ภายในถ้ำ มีภาพเขียนสีสมัยประวัติศาสตร์ เช่น รูปช้าง และรูปเรือชนิดต่าง ๆ เช่น เรือใบยุโรป, เรือใบอาหรับ, เรือสำเภา, เรือกำปั่น, เรือใบใช้กังหัน และ เรือกลไฟ เป็นต้น โดยสันนิษฐานว่าเป็นฝีมือของนักเดินเรือหรือโจรสลัด เพราะเมื่อศึกษาจากเส้นทางเดินเรือจากทางฝั่งตะวันตกไปยังฝั่งตะวันออก บริเวณนี้อาจเป็นจุดที่สามารถนำเรือมาพักหลบมรสุม ขนถ่ายสินค้าหรือซ่อมแซมเรือได้
เกาะแห่งนี้เคยเป็นสถานที่ถ่ายทำภาพยนตร์ฮอลลีวูดเรื่อง เดอะ บีช นำแสดงโดยลีโอนาร์โด ดิแคพรีโอ

พีพีเล
พีพีเล
หมวดหมู่:หมู่เกาะพีพี
มหาวิทยาลัยนานาชาติเซนต์เทเรซา

มหาวิทยาลัยนานาชาติเซนต์เทเรซา (St Teresa International University) เป็นสถาบันอุดมศึกษานานาชาติ ในสังกัดกระทรวงการอุดมศึกษา วิทยาศาสตร์ วิจัยและนวัตกรรม (อว.) เริ่มก่อตั้งเมื่อปี พ.ศ. 2544 ตั้งอยู่ในเขตอำเภอองครักษ์ จังหวัดนครนายก มหาวิทยาลัยฯ เริ่มก่อตั้งขึ้นด้วยความร่วมมือกับ Inti Group of Colleges ของประเทศมาเลเซีย ปัจจุบันคือ Inti International Universities ที่เป็นส่วนหนึ่งของ Laureate International Universities ซึ่งเป็นองค์กรนานาชาติ ที่มีมหาวิทยาลัยในเครืออยู่ทั่วโลก ในชื่อของ วิทยาลัยเซนต์เทเรซา-อินติ และได้รับอนุญาตจากกระทรวงการอุดมศึกษาฯ ให้เปลี่ยนสถานะจาก "วิทยาลัย" เป็น "มหาวิทยาลัย" ในชื่อ มหาวิทยาลัยนานาชาติเซนต์เทเรซา เมื่อวันที่ 22 กุมภาพันธ์ พ.ศ. 2567 
มหาวิทยาลัยนานาชาติเซนต์เทเรซาจัดการเรียนการสอนระดับปริญญาตรีและบัณฑิตศึกษาด้วยหลักสูตรนานาชาติ ผู้ก่อตั้งมหาวิทยาลัยฯ คือ ดร.วิรัชนี  พรหมสุนทร และมี ดร.ปิยะดา วรรธนะสาร เป็นอธิการบดี

**คณะวิชา**
มหาวิทยาลัยนานาชาติเซนต์เทเรซา จัดการเรียนการสอนในระดับปริญญาตรีและระดับบัณฑิตศึกษา หลายหลักสูตร ภายใต้ 5 คณะวิชา ได้แก่
คณะมนุษยศาสตร์และสังคมศาสตร์
ระดับปริญญาตรี- หลักสูตรศิลปศาสตรบัณฑิต สาขาวิชาภาษาอังกฤษเพื่อการสื่อสารทางธุรกิจ (หลักสูตรนานาชาติ) - หลักสูตรนิเทศศาสตรบัณฑิต สาขาวิชาสื่อดิจิทัล
คณะบริหารธุรกิจ
ระดับปริญญาตรี- หลักสูตรวิทยาศาสตรบัณฑิต สาขาวิชาการควบคุมการจราจรทางอากาศ (หลักสูตรนานาชาติ)- หลักสูตรบริหารธุรกิจบัณฑิต สาขาวิชาการจัดการโลจิสติกส์ (หลักสูตรนานาชาติ)- หลักสูตรบริหารธูุรกิจบัณฑิต สาขาวิชาการบิน (หลักสูตรนานาชาติ)- หลักสูตรบริหารธุรกิจบัณฑิต สาขาวิชาการโรงแรมและการท่องเที่ยว (หลักสูตรนานาชาติ)- หลักสูตรบริหารธุรกิจบัณฑิต สาขาวิชาธุรกิจการบิน (หลักสูตรนานาชาติ)- หลักสูตรบริหารธุรกิจบัณฑิต สาขาวิชาธุรกิจระหว่างประเทศ (หลักสูตรนานาชาติ)- หลักสูตรบัญชีบัณฑิต (หลักสูตรนานาชาติ)
ระดับปริญญาโท- หลักสูตรบริหารธุรกิจมหาบัณฑิต สาขาวิชาการบริหารธุรกิจสมัยใหม่ (หลักสูตรนานาชาติ)
ระดับปริญญาเอก- หลักสูตรบริหารธุรกิจดุษฎีบัณฑิต (หลักสูตรนานาชาติ)
คณะพยาบาลศาสตร์
ระดับประกาศนียบัตร (หลักสูตรระยะสั้น)- หลักสูตรประกาศนียบัตร ผู้ช่วยพยาบาล 1ปี
ระดับปริญญาตรี- หลักสูตรพยาบาลศาสตรบัณฑิต
คณะสาธารณสุขศาสตร์
ระดับปริญญาตรี
*หลักสูตรสาธารณสุขศาสตรบัณฑิต สาขาวิชาสาธารณสุขศาสตร์ (หลักสูตรนานาชาติ)
*หลักสูตรวิทยาศาสตรบัณฑิต สาขาวิชาอาชีวอนามัยและความปลอดภัย (หลักสูตรนานาชาติ)
ระดับปริญญาโท- หลักสูตรสาธารณสุขศาสตรมหาบัณฑิต
คณะศึกษาศาสตร์
ระดับปริญญาตรี
*หลักสูตรศึกษาศาสตรบัณฑิต สาขาวิชาคณิตศาสตร์ (หลักสูตรภาษาอังกฤษ)
*หลักสูตรศึกษาศาสตรบัณฑิต สาขาวิชาภาษาอังกฤษ (หลักสูตรภาษาอังกฤษ)
*หลักสูตรศึกษาศาสตรบัณฑิต สาขาวิชาวิทยาศาสตร์ทั่วไป (หลักสูตรภาษาอังกฤษ)
*หลักสูตรศึกษาศาสตรบัณฑิต สาขาวิชาการศึกษาปฐมวัย (หลักสูตรภาษาอังกฤษ)
ระดับประกาศนียบัตรบัณฑิต
*หลักสูตรประกาศนียบัตรบัณฑิต สาขาวิชาชีพครู (หลักสูตรภาษาอังกฤษ)
*หลักสูตรประกาศนียบัตรบัณฑิต สาขาวิชาชีพครู (หลักสูตรภาษาไทย)
ระดับปริญญาโท
*หลักสูตรศึกษาศาสตรมหาบัณฑิต สาขาวิชาการบริหารการศึกษา (หลักสูตรนานาชาติ)
*หลักสูตรศึกษาศาสตรมหาบัณฑิต สาขาวิชาวิทยาการจัดการเรียนรู้ (หลักสูตรนานาชาติ)
ระดับปริญญาเอก
*หลักสูตรปรัชญาดุษฎีบัณฑิต สาขาวิชาการบริหารการศึกษา (หลักสูตรนานาชาติ)

**อ้างอิง**

**แหล่งข้อมูลอื่น**
เซนต์เทเรซา
เซนต์เทเรซา
เซนต์เทเรซา
หมวดหมู่:สถานศึกษาในอำเภอองครักษ์
สแลมมีอะวอร์ด

โลโก้ของสแลมมีอะวอร์ดในปี 2010
สแลมมีอะวอร์ด จัดตั้งขึ้นโดย WWE โดยจัดขึ้นตั้งแต่ปี ค.ศ. 1986 เพื่อเป็นการมอบรางวัลดีเด่นสำหรับสุดยอดนักมวยปล้ำหรือผลงานอื่น ๆ รวมไปถึงแมทช์การปล้ำดีเด่นประจำปี ทุก 1 ปี จะจัดขึ้น 1 ครั้ง

**รุ่นของแต่ละปี**

**2014 Slammy Awards**

**2015 Slammy Awards**
aPaul Heyman accepted the award
*bCorey Graves accepted the award
*cBooker T accepted the award due to Reigns preparing for Raw
*dStardust stole the award
*eMark Henry accepted the award
*fBo Dallas accepted the award
*gThe Miz accepted the award
*hSantino Marella stole the award

**ดูเพิ่ม**
ดับเบิลยูดับเบิลยูอี

**อ้างอิง**
หมวดหมู่:เวิลด์เรสต์ลิงเอ็นเตอร์เทนเมนต์
อากิตาอินุ

สุนัขอากิตะเพศเมียกับลูก
อากิตาอินุ (Akita inu) หรือนิยมเรียกสั้น ๆ ว่า อากิตะ (อินุ เป็นภาษาญี่ปุ่นแปลว่า "สุนัข") เป็นสายพันธุ์สุนัข ที่มีถิ่นกำเนิดอยู่ที่เกาะฮนชู ประเทศญี่ปุ่น ซึ่งแต่เดิมใช้เป็นสุนัขอารักขาให้กับโชกุน และใช้เป็นสุนัขสำหรับการล่าสัตว์ มีทักษะในการดมกลิ่น การมองเห็น และการได้ยินในระดับสูง สุนัขสายพันธุ์นี้เกือบตกอยู่ในภาวะสูญพันธุ์ในช่วงสงครามโลกครั้งที่ 2 หลังสงครามโลกครั้งที่ 2 มีกลุ่มทหารและมิชชันนารีชาวอเมริกันนำสุนัขพันธุ์นี้ไปอเมริกาไปดัดแปลงพันธุ์ใหม่กลายเป็นพันธุ์อเมริกันอากิตะ ทำให้ปัจจุบันมีอากิตะ 2 พันธุ์ คือ อากิตะอเมริกา และอากิตะญี่ปุ่น

**ขนาดและรูปร่าง**
ขนาดวัดจากการยืนนับจากไหล่วัดได้ 60 ถึง 66 ซม. (24 ถึง 26 นิ้ว) เพศเมียมีน้ำหนัก 30 ถึง 45 กก. (70 ถึง 100 ปอนด์) ส่วนเพศผู้น้ำหนัก 35 ถึง 54 กก. (75 ถึง 119 ปอนด์) และมีเพียงห้าสีได้แก่: สีแดง, เทาแกมเหลือง, สีเมล็ดงา, แบบเป็นลาย และขาวบริสุทธิ์

**ลักษณะนิสัย**
อากิตาอินุ เป็นสุนัขที่มีความจงรักภักดีต่อเจ้าของมาก ตามประวัติความเป็นมา มีสุนัขชื่อฮาจิโก ซึ่งเป็นสุนัขพันธุ์อากิตาอินุยืนรอที่สถานีรถไฟชิบูยะทุกวันตลอดระยะเวลา 9 ปี เพื่อรอคอยให้เจ้าของกลับมา อากิตาอินุ เป็นสุนัขที่เบื่อง่าย หากเขาหงุดหงิดอาจรื้อและทำลายข้าวของในบ้านเสียหายได้ ดังนั้นจึงควรพาสุนัข พันธุ์นี้เดินออกกำลังกายในบริเวณสนามกว้างๆเพื่อเป็นการลดความเครียด สุนัขพันธ์นี้เหมาะสำหรับเลี้ยงเพื่อเฝ้าบ้าน มีความเป็นมิตรกับสมาชิกในครอบครัว

**วัฒนธรรมร่วมสมัย**
อากิตาอินุ ได้กลายเป็นตัวละครเอกในการ์ตูนญี่ปุ่นแนวโชเน็นถึง 2 เรื่องในช่วงทศวรรษที่ 80 คือ ยามาโต้ ยอดนักสู้ (白い戦士ヤマト; Shiroi Senshi Yamato) และไอ้เขี้ยวเงิน (銀牙伝説ウィ; Ginga: Nagareboshi Gin) เป็นเรื่องราวของสุนัขอากิตาอินุที่ต่อสู้อย่างทรหด เช่น การกัดสุนัข หรือการล่าหมี

**อ้างอิง**

**หนังสืออ่านเพิ่ม**
  Akita World. Bimonthly Akita Magazine.- cite book |title=Empire of Dogs: Canines, Japan, and the Making of the Modern Imperial World (A Study of the Weatherhead East Asian Institute |publisher=Columbia University |first1=Aaron Herald |last1=Skabelund |isbn=9780801450259 (080145025X |year=2011

**แหล่งข้อมูลอื่น**
 Recreation/Pets/Dogs/Breeds/Working_Group/Akita
หมวดหมู่:พันธุ์สุนัขโลก
หมวดหมู่:พันธุ์สุนัขที่มีต้นกำเนิดในประเทศญี่ปุ่น
หมวดหมู่:พันธุ์สุนัขต่อสู้
หมวดหมู่:พันธุ์สปิตซ์
หมวดหมู่:สุนัขในการสงคราม
หมวดหมู่:สุนัขตำรวจ
หมวดหมู่:สุนัขประจำชาติ
เกาะพีพีดอน

เรือบนชายหาด
แผนที่
เกาะพีพีดอน เป็นเกาะที่ใหญ่ที่สุดในหมู่เกาะพีพี  มีเนื้อที่ประมาณ 28 ตารางกิโลเมตร หรือ 17,500 ไร่ กว้าง 3.5 กิโลเมตร และยาว 8 กิโลเมตร บริเวณอ่าวต้นไทร ที่ตั้งอยู่ทางใต้ของเกาะ เป็นที่ตั้งของท่าเรือราว 2 กิโลเมตร มีหาดทรายสวยงาม น้ำใส บริเวณใจกลางของอ่าวต้นไทร เป็นศูนย์กลางการค้า โรงแรม สถานตากอากาศ ส่วนอ่าวอื่นของเกาะเช่น อ่าวโละดาลัม, อ่าวรันตี, อ่าวโละบาเกา, อ่าวยงกาเส็ม, อ่าวโละลานะ, อ่าวนุ้ย และสถานที่ท่องเที่ยวอื่นของเกาะคือ แหลมตง ตั้งอยู่ทางด้านเหนือสุดของเกาะ มีโลกใต้ทะเลที่สวยงาม

**อ้างอิง**

**แหล่งข้อมูลอื่น**
98.772222
พีพีดอน
พีพีดอน
หมวดหมู่:หมู่เกาะพีพี
มหาวิทยาลัยการจัดการและเทคโนโลยีอีสเทิร์น

มหาวิทยาลัยการจัดการและเทคโนโลยีอีสเทิร์น (The Eastern University of Management and Technology) เป็นสถาบันอุดมศึกษาเอกชนในประเทศไทย เปิดทำการสอนตั้งแต่ระดับประกาศนียบัตรวิชาชีพ ถึงระดับปริญญาเอก ตั้งอยู่ที่ถนนชยางกูร ตำบลในเมือง อำเภอเมืองอุบลราชธานี จังหวัดอุบลราชธานี

**ประวัติ**
มหาวิทยาลัยการจัดการและเทคโนโลยีอีสเทิร์น เดิมคือ วิทยาลัยโปลีเทคนิคภาคตะวันออกเฉียงเหนือ จัดตั้งขึ้นเมื่อปี พ.ศ. 2526 ต่อมาในปี พ.ศ. 2542 จึงได้ขยายเปิดการเรียนการสอนในระดับอุดมศึกษาเพิ่มขึ้น กระทั่งเมื่อวันที่ 21 กรกฎาคม พ.ศ. 2552 จึงได้รับการยกฐานะขึ้นเป็นมหาวิทยาลัยโปลีเทคนิคภาคตะวันออกเฉียงเหนือ และเปลี่ยนชื่อมาเป็นมหาวิทยาลัยการจัดการและเทคโนโลยีอีสเทิร์น

**คณะ**
 คณะการบัญชี- คณะศึกษาศาสตร์- คณะวิศวกรรมศาสตร์- คณะศิลปศาสตร์- คณะวิทยาศาสตร์และเทคโนโลยี- คณะนิติศาสตร์- คณะรัฐศาสตร์- คณะบริหารธุรกิจ- คณะนิเทศศาสตร์ (โครงการจัดตั้ง)- คณะเภสัชศาสตร์ (โครงการจัดตั้ง)- คณะเทคนิคการแพทย์ (โครงการจัดตั้ง- คณะสัตวแพทยศาสตร์ (โครงการจัดตั้ง)

**อ้างอิง**

**แหล่งข้อมูลอื่น**
  มหาวิทยาลัยการจัดการและเทคโนโลยีอีสเทิร์น date=2012-10-29 
การจัดการและเทคโนโลยีอีสเทิร์น
การจัดการและเทคโนโลยีอีสเทิร์น
หมวดหมู่:สถานศึกษาในอำเภอเมืองอุบลราชธานี
หลี่ อวี้อวี๋

หลี่ อวี้อวี๋ (p=Li Yìyú;ค.ศ. 1832 – 1892) ชื่อ จิงหลุน (p=Jīnglún) ชื่อเล่น อวี้อวี๋ (p=Yìyú) เป็นลูกของน้องสาว อู่ อวี่เซียง (p=Wǔ Yǔxiāng) และเป็นลูกศิษย์เพียงคนเดียวที่ได้รับการถ่ายทอดวิชามวยไท่เก๊กตระกูลอู่จากอู่ อวี่เซียง จึงเป็นผู้สืบทอดมวยไทเก็กตระกูลอู่รุ่นที่ 2 โดยปริยาย
หลี่ อวี้อวี๋ เสียชีวิตลงในวันที่ 8 เดือน พฤศจิกายน ค.ศ. 1892 เนื่องจากตรอมใจจากการตายของมารดาที่เสียไปในฤดูใบไม้ร่วงปีเดียวกัน

**พื้นเพ**
หลี่ อวี้อวี๋ เป็นคนถนนตะวันตก เมืองกว่างฟู่ อำเภอหยงเหนียน มณฑลเหอเป่ย เป็น จวีเหยิน (เป็นยศอย่างหนึ่ง) สมัยราชวงศ์ชิง เกิดในครอบครัวที่มีการศึกษาสูง บิดาชื่อ ชิน มารดา แซ่ อู่ มีพี่น้อง 4 คน อวี้อวี๋ เป็นพี่ชายคนโต รักการร่ำเรียน และการฝึกฝนวิทยายุทธตั้งแต่เด็ก

**ประวัติการศึกษามวยไท่เก๊ก**
อู่ อวี่เซียง ผู้เป็นน้าชาย เชี่ยวชาญ มวยไท่เก๊ก แต่ไม่เคยสอนใคร นอกจาก หลี่ อวี้อวี๋ ซึ่ง อู่ อวี่เซียง ก็ได้ท่ายทอดวิชาให้อย่างเต็มที่ ไม่ปิดบังใดๆ เป็นเวลากว่า 20 ปี หลี่ อวี้อวี๋ ได้เรียนวิชามวยไท่เก๊กจากน้าชายโดยครบถ้วน และได้ใช้เวลาทั้งชีวิตในการศึกษาและฝึกฝนอย่างตั้งใจ ทุกท่วงท่า ทุกเวลา ล้วนนึกถึงแต่ท่ามวย เมื่อคิดท่ามวย หรือ เคล็ดลับได้ ก็จะจดบันทึกบน เศษกระดาษ แปะบนหลักหิน แล้ววิเคราะห์ต่ออย่างจริงจัง เมื่อพบข้อผิดพลาด ก็จะดึงเศษกระดาษกลับลงมาแก้ไข แล้วแปะกลับบนหลักหินใหม่ จนกว่าจะรู้ว่าถูกต้องจริงๆ ฉะนั้น วิทยายุทธ์ที่ล้ำเลิศของเขาไม่ใช่ได้มาโดยบังเอิญ แต่เกิดจากการมุ่งมั่นฝึกฝนมวยไท่เก๊กทั้งชีวิต
ข้อเขียนของ หลี่ อวี้อวี๋ ได้แก่ “คาถา 5 คำ”, “เคล็ดลับการคลายออก”, “เคล็ดลับการฝึกพลังและการประมือ”, “คำนำมวยไท่เก๊ก”, และ “ทฤษฎีแห่งเท็จจริงแยกรวม”
ในช่วงวัยชรา หลี่ อวี้อวี๋ ได้เรียบเรียง ทฤษฎีมวยของ หวัง จงเย่ (p=Wáng Zōngyuè; เจ้าของคัมภีร์มวยภายใน) และ อู่ อวี่เซียง ขึ้นใหม่ โดยคัดลอกขึ้น 3 ฉบับ ตัวเองเก็บไว้หนึ่งฉบับ ให้น้องชาย หลี่ ฉี่ซวน (p=Li Qǐxuān) หนึ่งฉบับ และฉบับสุดท้ายมอบให้ลูกศิษย์ชื่อ เฮ่อ เว่ยเจิง (p=Hǎo Wéizhēn) คัมภีร์สามเล่มนี้ นิยมเรียกว่า “สามเล่มเก่าแก่ (p=Lǎo sān běn)” นักฝึกมวยไท่เก๊กยุคหลังนับถือเป็นสุดยอดคัมภีร์อมตะแห่งไท่เก๊ก ชื่อของนาย หลี่ อวี้อวี๋ ก็ได้โด่งดังไปทั่วโลก

**อ้างอิง**
- หลี่ เว่ยหมิง (2552). 武式太极拳精粹研究全书, กรุงเทพฯ.

**แหล่งข้อมูลอื่น**
  ชมรมมวยไท่เก๊กตระกูลอู่เพื่อสุขภาพแห่งประเทศไทย date=2012-04-05 
หมวดหมู่:ปรมาจารย์กังฟู
วิทยาลัยพิชญบัณฑิต

วิทยาลัยพิชญบัณฑิต (Pitchayabundit College) เป็นสถาบันอุดมศึกษาเอกชนในประเทศไทย ตั้งอยู่ที่อำเภอเมืองหนองบัวลำภู จังหวัดหนองบัวลำภู ก่อตั้งขึ้นเมื่อปี พ.ศ. 2551 นับเป็นสถาบันอุดมศึกษาเอกชนแห่งแรกของจังหวัดหนองบัวลำภูและมีศูนย์การศึกษานอกที่ตั้งอยู่ที่จังหวัดอุดรธานีด้วย

**การศึกษา**
วิทยาลัยพิชญบัณฑิต เปิดทำการสอนในระดับปริญญาตรี และปริญญาโท เมื่อปี พ.ศ. 2551 นับเป็นสถาบันเอกชนแห่งแรกในจังหวัดหนองบัวลำภู โดยเปิดทำการสอนใน 5 คณะวิชา 1 บัณฑิตศึกษาได้แก่ วิทยาลัยพิชญบัณฑิตfix-attempted=yes จากเว็บไซต์การรับสมัครบุคคลเข้าศึกษาในสถาบันอุดมศึกษา</ref

**ศูนย์การศึกษานอกที่ตั้ง จ.อุดรธานี**
เปิดทำการสอนในระดับปริญญาตรี โดยเปิดทำการสอนใน 3 คณะวิชา ได้แก่
คณะบริหารธุรกิจ- สาขาวิชาการจัดการ- หลักสูตรบัญชีบัณฑิต
คณะรัฐศาสตร์และนิติศาสตร์- สาขาวิชารัฐประศาสนศาสตร์
คณะวิทยาศาสตร์- สาขาวิชาสาธารณสุขชุมชน

**อ้างอิง**

**แหล่งข้อมูลอื่น**
  วิทยาลัยพิชญบัณฑิต date=2016-12-31 
พิชญบัณฑิต
พิชญบัณฑิต
หมวดหมู่:สถานศึกษาในอำเภอเมืองหนองบัวลำภู
ทิพยวไลย์ ทวีพาณิชย์

ทิพยวไลย์ ทวีพาณิชย์  แพร เป็นเจ้าของนามปากกา แพรณัฐ จบการศึกษาระดับปริญญาตรี เกียรตินิยมอันดับ 1 เหรียญทอง จากคณะศิลปศาสตร์ สาขาวิชาภาษาฝรั่งเศส มหาวิทยาลัยธรรมศาสตร์ และจบปริญญาโท การบริหารการศึกษา จากมหาวิทยาลัยมิชิแกนสเตท ประเทศสหรัฐอเมริกา ปัจจุบันเป็นผู้บริหารโรงเรียนอนุบาลปรางทิพย์ และปรางทิพย์เดย์แคร์  รับเป็นวิทยากรอบรมครูปฐมวัยให้กับสถาบันต่าง ๆ และเขียนคอลัมน์ตอบคำถามเกี่ยวกับเด็กปฐมวัยในนิตยสารรักลูก ทิพยวไลย์เป็นบุตรของทวีป ทวีพาณิชย์ อดีตรองปลัดกระทรวงแรงงานและสวัสดิการสังคม  และนางปรางทิพย์ (ทองเจือ) ทวีพาณิชย์ ผู้ก่อตั้งและประธานคณะกรรมการบริหารโรงเรียนอนุบาลปรางทิพย์และปรางทิพย์เดย์แคร์

เริ่มมีผลงานนวนิยายเล่มแรกคือ เรื่อง มนตร์มรกต ตีพิมพ์เมื่อปี พ.ศ. 2550 ในนามสำนักพิมพ์ปริ๊นเซส  ผลงานนวนิยายเรื่องแรกที่ถูกนำไปสร้างเป็นละครโทรทัศน์ทางไทยทีวีสี ช่อง 3 ในปี พ.ศ. 2553 คือ วายุภัคมนตรา

**ที่มาของนามปากกา**
ที่มาของนามปากกาเป็นส่วนผสมของชื่อเล่นของตัวเอง (แพร) บวกกับชื่อของเพื่อนที่จุดประกายให้ลองเขียนนิยาย (ณัฐ)

**รายชื่อผลงาน**
# มนตร์มรกต
# สายรุ้งแห่งอเล็กซานเดรีย
# โอฆะอัคนี
# เงารักข้ามมิติ 
# แม้นเวลามากั้นรัก
# บ้านไร่ปลายฝัน ตอน วายุภัคมนตรา (สร้างเป็นละครโทรทัศน์ 2553 ช่อง 3 ในชื่อ 4 หัวใจแห่งขุนเขา)
# ลายร้าย ลายรัก
# The Sixth Sense สื่อรักสัมผัสหัวใจ ตอน เปลวไฟในสายลม (สร้างเป็นละครโทรทัศน์ 2555–2556 ช่อง 3)
# โจรกรรมรัก ตอน คดีมงกุฎเพชร 
# โจรกรรมรัก ตอน ตะลุยโลกมหัศจรรย์ 
# เล่ห์นางฟ้า (สร้างเป็นละครโทรทัศน์ 2557 ช่อง 5)
# สุภาพบุรุษจุฑาเทพ ตอน คุณชายรณพีร์ (สร้างเป็นละครโทรทัศน์ 2556 ช่อง 3)
# เจ้าพสุธา
# บัลลังก์จักรวาล 
# คฤหาสน์มายา
# บริษัทรักอุตลุด ตอน กามเทพจำแลง (สร้างเป็นละครโทรทัศน์ 2560 ช่อง 3)
# เลดี้ ทรานซิสเตอร์
# พยากรณ์ซ่อนรัก (สร้างเป็นละครโทรทัศน์ 2563 ช่อง 3)
# แม่ของแผ่นดิน ตอน แสงเทียน (สร้างเป็นละครโทรทัศน์ 2559–2560 ช่อง 3)
# กามเทพแผลงรัก
# ดวงใจเทวพรหม ตอน ใจพิสุทธิ์ (สร้างเป็นละครโทรทัศน์ 2567 ช่อง 3)
# ดวงใจในมนตรา (สร้างเป็นละครโทรทัศน์ 2564 ช่อง 3)
# แผนรัก ยักษ์จัดให้
# พราวจันทร์ตะวันฉาย
# ออกแบบรัก หักแรงแค้น
# สื่อรักฮัสกี

**อ้างอิง**
หมวดหมู่:นักเขียนชาวไทย
หมวดหมู่:บุคคลจากคณะศิลปศาสตร์ มหาวิทยาลัยธรรมศาสตร์
หมวดหมู่:สกุลทองเจือ
หมวดหมู่:ศิษย์เก่าจากมหาวิทยาลัยมิชิแกนสเตต
สถาบันกันตนา

สถาบันกันตนา (Kantana Institute) เป็นสถาบันอุดมศึกษาเอกชนในประเทศไทย ได้รับการอนุญาตจัดตั้งเป็นสถาบันอุดมศึกษา เมื่อวันที่ 21 กรกฎาคม พ.ศ. 2553 โดยบริษัท กันตนาเอ็ดดูเทนเมนท์ (อินเตอร์เนชั่นแนล) จำกัด และได้รับการรับรองวิทยฐานะตั้งแต่วันที่ 1 ตุลาคม พ.ศ. 2553 เป็นต้นไป
สถาบันกันตนา นับเป็นสถาบันอุดมศึกษาเฉพาะทางที่มุ่งเน้นผลิตบัณฑิตเฉพาะด้านการผลิตภาพยนตร์และแอนิเมชันแห่งแรกของประเทศไทย

** ประวัติ**
สถาบันกันตนา ก่อตั้งขึ้นเพื่อสานต่อปณิธานอันแน่วแน่ของ คุณประดิษฐ์ กัลย์จาฤก ผู้ก่อตั้งบริษัทกันตนา กรุ๊ป จำกัด (มหาชน) กลุ่มธุรกิจอุตสาหกรรมบันเทิงระดับแนวหน้าของประเทศ ที่ต้องการสร้างสถาบันผลิตนักวิชาชีพด้านสื่อบันเทิงซึ่งเปี่ยมด้วยความรู้ความเชี่ยวชาญและอุดมการณ์ในวิชาชีพให้กับวงการบันเทิงเพราะท่านมีความเชื่อมั่นว่า “ความรู้จะเป็นเครื่องยกชูให้ศิลปินสูงส่งขึ้น” 
สถาบันกันตนาจึงเป็นสถาบันอุดมศึกษาเอกชนเฉพาะทางด้านการผลิตและการจัดการสื่อบันเทิง เปิดสอนระดับปริญญาตรี หลักสูตรแรกที่เปิดสอน ในปีการศึกษา 2553 คือ หลักสูตรศิลปกรรมศาสตรบัณฑิต แขนงวิชาการผลิตภาพยนตร์และการผลิตแอนิเมชัน และในปีการศึกษา 2554 ได้เสนอเปิดแขนงวิชาการผลิตรายการโทรทัศน์เพื่อการสื่อสารข้ามสื่อเพิ่มเติมไว้ในหลักสูตรปรับปรุง พ.ศ. 2555 โดยมุ่งหวังที่จะดึงศักยภาพของคนไทยเฉพาะด้านมาสร้างทรัพย์สินที่เกิดจากความคิดสร้างสรรค์ก่อให้เกิดการเติบโตและพัฒนาทางเศรษฐกิจสร้างกำลังคนในระดับสูงเพื่อรองรับการเติบโตของอุตสาหกรรม และเพื่อยกระดับวิชาชีพสื่อสารมวลชนของไทยให้มีมาตรฐาน เป็นที่ยอมรับในระดับสากล

**หลักสูตร**
ปัจจุบันสถาบันกันตนาได้เปิดสอน1คณะวิชาคือ คณะศิลปกรรมการผลิตสื่อ

**อ้างอิง**

**แหล่งข้อมูลอื่น**
  สถาบันกันตนา
กันตนา
กันตนา
หมวดหมู่:สถานศึกษาในอำเภอพุทธมณฑล
หมวดหมู่:กันตนา
อาโดโบ

อาโดโบ (adobo) เป็นอาหารฟิลิปปินส์ที่ได้รับความนิยมปรุงจากเนื้อสัตว์หรืออาหารทะเลหมักด้วยน้ำส้มสายชูและกระเทียม ทอดในน้ำมันจนเป็นสีน้ำตาล คำว่า "อาโดโบ" มาจากภาษาสเปน แต่วิธีการทำอาหารเป็นของชนพื้นเมืองชาวฟิลิปปินส์ เมื่อสเปนเอาชนะฟิลิปปินส์ในช่วงปลายคริสต์ศตวรรษที่ 16 และต้นคริสต์ศตวรรษที่ 17 ชาวสเปนจึงรู้จักขั้นตอนการทำอาหารพื้นเมืองที่เกี่ยวข้องกับน้ำส้มสายชูซึ่งเรียกว่า อาโดโบ ซึ่งเป็นภาษาสเปนหมายถึงการปรุงรสหรือหมัก
แม้ว่าอาโดโบของฟิลิปปินส์และสเปนมีลักษณะบางอย่างร่วมกัน แต่พวกเขาจะอ้างถึงสิ่งที่มีที่มาต่างกัน อาโดโบของฟิลิปปินส์ได้รับการอธิบายในภาษาสเปนว่าเป็นอาหารที่ปรุงโดยการหมัก แต่อาโดโบสำหรับชาวฟิลิปปินส์มีลักษณะเฉพาะกว่า โดยทั่วไปหมายถึงอาหารที่ปรุงด้วยเนื้อหมูหรือไก่หรือรวมกันเคี่ยวให้สุกอย่างช้า ๆ ในซอสถั่วเหลือง น้ำส้มสายชู กระเทียมบด ใบกระวาน และพริกไทยดำและมักมีสีน้ำตาลจากการทอดหรืออบในกระทะ
บางครั้งจะเรียกอาโดโบว่าสตูฟิลิปปินส์ กินกับข้าวทั้งที่บ้านและสำหรับเหมาะสำหรับพกไว้เป็นเสบียงอาหารระหว่างการเดินทาง เพราะเป็นอาหารที่เก็บได้นานโดยไม่ต้องแช่เย็น การที่อาหารชนิดนี้เก็บได้นานน่าจะมาจากน้ำส้มสายชูที่เป็นเครื่องปรุงหลักยับยั้งการเจริญเติบโตของแบคทีเรียในอาหารได้เป็นอย่างดี บางครั้งถือเป็นอาหารประจำชาติฟิิลิปปินส์อย่างไม่เป็นทางการ

**อ้างอิง**

**แหล่งข้อมูลอื่น**
 Adobo (Filipino cuisine)- Adobo
หมวดหมู่:อาหารฟิลิปปินส์
หมวดหมู่:อาหารประจำชาติ
อาหารบรูไน

ไฟล์:Ambuyat in Bandar Seri Begawan Brunei.jpg|thumb|right|อัมบูยัต อาหารประจำชาติของบรูไน
อาหารบรูไน (Masakan Brunei) มีลักษณะคล้ายกับอาหารของประเทศเพื่อนบ้านได้แก่ มาเลเซีย สิงคโปร์ และอินโดนีเซีย นอกจากนั้นยังได้รับอิทธิพลเพิ่มเติมจากอินเดีย จีน ไทย และญี่ปุ่น ปลาและข้าวเป็นอาหารหลัก เนื้อวัวรับประทานน้อยเพราะมีราคาแพง เนื่องจากอิทธิพลของศาสนาอิสลาม อาหารที่รับประทานจึงเป็นอาหารฮาลาล หลีกเลี่ยงเนื้อหมู และห้ามดื่มแอลกอฮอล์ในบรูไน

อาหารบรูไนมักจะมีรสเผ็ดและปกติกินกับข้าวหรือก๋วยเตี๋ยว อาหารที่เป็นที่นิยมได้แก่ เรินดังเนื้อ นาซีเลอมะก์ และปูเตอรีนานัซ ของหวานที่นิยมในประเทศบรูไนคืออัมบูยัต ทำจากสาคูห่อด้วยไม้ไผ่และจิ้มซอสผลไม้รสเปรี้ยว เครื่องดื่มทั่วไป ได้แก่  น้ำผลไม้ ชาและกาแฟ อาหารจากจีนและอินเดียมีอยู่ในบรูไนมากเช่นกัน

**อ้างอิง**
Brunei 2009. Oxford Business Group. ISBN	1907065091, 9781907065095 . Pg 213
สล็อตแมชชีน

เครื่อง Liberty Bell สล็อตแมชชีนเครื่องแรก
สล็อตแมชชีน เป็นเครื่องเล่นพนันที่ประกอบด้วยวงล้อจำนวน 3 วง หรือมากกว่า วงล้อนี้จะหมุนเมื่อผู้เล่นหยอดเหรียญ แล้วกดปุ่มหรือโยกคันโยก ในปัจจุบัน สล็อตแมชชีนนั้นได้รับการพัฒนาเป็นระบบออนไลน์ ซึ่งมีความสะดวกสบายในการเล่นมากขึ้น   
สล็อตแมชชีนเป็นเครื่องเล่นพนันที่ประกอบด้วยวงล้อจำนวน 3 วง หรือมากกว่า วงล้อนี้จะหมุนเมื่อผู้เล่นหยอดเหรียญ แล้วกดปุ่ม หรือโยกคันโยก จากนั้นจะคิดคะแนนจากสัญลักษณ์ที่ปรากฏอยู่ด้านหน้าเมื่อวงล้อหยุดหมุน เครื่องเล่นนี้เหล่านี้ส่วนใหญ่จะอยู่ในสถานประกอบการกาสิโน มีผู้ประมาณการว่า รายได้ประมาณ 70% ของรายได้ทั้งหมดของกาสิโน มาจากเครื่องเล่นนี้
เครื่องเล่นสล็อตแมชชีนเครื่องแรกสร้างขึ้นโดยชาลส์ เฟย์ วิศวกรชาวเยอรมัน ที่ซานฟรานซิสโก แคลิฟอร์เนีย ในปี ค.ศ. 1887 ประกอบด้วยวงล้อสามวง มีสัญลักษณ์ห้าแบบ คือ รูปเกือกม้า, เพชร, โพดำ, หัวใจ และระฆัง เครื่องรุ่นแรกมีชื่อเรียกว่า (langx|en|Liberty Bell) ตามชื่อสัญลักษณ์รูประฆังเสรีภาพ ที่เป็นสัญลักษณ์ของการประกาศอิสรภาพของสหรัฐอเมริกา ในระยะแรกเครื่องถูกติดตั้งตามสถานบันเทิงต่างๆ โรงโบว์ลิง ร้านอาหาร และร้านตัดผม ต่อมาในปี ค.ศ. 1908 นักธุรกิจจากชิคาโกชื่อ เฮอร์เบิร์ต มิลส์ ได้พัฒนาเครื่องรุ่นใหม่ที่ใช้สัญลักษณ์เป็นรูปผลไม้ที่มีสีสันสะดุดตาง่ายต่อการสังเกต คือ รูปผลเชอร์รี ผลเลมอน ผลพลัม และรูปแท่งหมากฝรั่ง (เรียกว่า บาร์) ซึ่งยังเป็นที่นิยมใช้มาจนถึงปัจจุบัน

**อ้างอิง**

**แหล่งข้อมูลอื่น**
หมวดหมู่:เกมตู้
หมวดหมู่:สิ่งประดิษฐ์ของสหรัฐ
หมวดหมู่:เครื่องจักรเชิงพาณิชย์
หมวดหมู่:การพนัน
แม่แบบ:เหตุการณ์ปัจจุบัน/2553 ธันวาคม 24

* ทองสิง ทำมะวง ดำรงตำแหน่งนายกรัฐมนตรีลาวคนใหม่ หลังจากบัวสอน บุบผาวันลาออกจากตำแหน่ง  (BBC)  (Saigon Daily)
}
โจอี แม็กอินไทร์

โจเซฟ มัลเรย์ "โจอี" แม็กอินไทร์ (Joseph Mulrey "Joey" McIntyre) เกิดเมื่อวันที่ 31 ธันวาคม ค.ศ. 1972 เป็นนักร้อง นักแต่งเพลง นักแสดง ชาวอเมริกัน เป็นที่รู้จักในฐานะสมาชิกที่อายุน้อยที่สุดของวง นิวคิดส์ออนเดอะบล็อก

**อ้างอิง**
หมวดหมู่:นักร้องอเมริกัน
หมวดหมู่:ศิลปินสังกัดแอตแลนติกเรเคิดส์
หมวดหมู่:บุคคลจากรัฐแมสซาชูเซตส์
ยิปมัน (แก้ความกำกวม)

ยิปมัน อาจหมายถึง- หยิปหมั่น ปรมาจารย์วิทยายุทธ์หวิงชุน และอาจารย์ของบรูซ ลี- ยิปมัน เจ้ากังฟูสู้ยิบตา ภาพยนตร์ฮ่องกง
** ยิปมัน 2 อาจารย์บรู๊ซ ลี ภาพยนตร์ภาคต่อของเรื่องข้างต้น 
**ยิปมัน 3 ภาพยนตร์ภาคต่อของเรื่องข้างต้น - ยิปมัน 3 เปิดตำนานปรมาจารย์หมัดหย่งชุน ภาพยนตร์ฮ่องกง- The Grand Masters ภาพยนตร์ที่เกี่ยวข้องกับหยิปหมั่น โดย หว่อง คาไว
*Ip Man: The Final Fight ภาพยนตร์ที่เกี่ยวข้องกับหยิปหมั่น นำแสดงโดย หวง ชิวเซิน
*Ip Man (TV series) ละครโทรทัศน์ที่เกี่ยวกับหยิปหมั่น นำแสดงโดย เจิ้ง เจียอิ่ง
มนู นารายัณ

มนู นารายัณ (Manu Narayan) เกิดเมื่อวันที่ 16 สิงหาคม พ.ศ. 2516 เป็นนักแสดงชื่อดังของฮอลลีวูด มีเชื้อสายมาจากอินเดีย แถบบอมเบย์ เขาเกิดที่พิตส์เบิร์ก สหรัฐอเมริกา เริ่มเข้าวงการฮอลลีวู้ดในปี พ.ศ. 2550 โดยภาพยนตร์เด่นของเขา คือ เดอะ เลิฟ กูรู ปัจจุบัน พำนักอยู่ในนครนิวยอร์ก

**อ้างอิง**

**แหล่งข้อมูลอื่น**
  The Love Guru official website date=2008-03-04 -  D A R U N A M's website date=2018-03-19 -  And Then Came Love the filmsite  - check out the trailer's second song-  Padhmashree Kadri Gopalnath's website date=2021-02-10 
หมวดหมู่:บุคคลที่เกิดในปี พ.ศ. 2516
หมวดหมู่:บุคคลที่ยังมีชีวิตอยู่
หมวดหมู่:นักแสดงอเมริกัน
หมวดหมู่:ชาวอเมริกันเชื้อสายอินเดีย
หมวดหมู่:ชาวอเมริกันที่นับถือศาสนาฮินดู
หมวดหมู่:บุคคลจากพิตต์สเบิร์ก
หมวดหมู่:นักแสดงเชื้อสายอินเดีย
วิทยาลัยพุทธศาสนานานาชาติ

วิทยาลัยพุทธศาสนานานาชาติ (International Buddhist College) เป็นสถาบันอุดมศึกษาเอกชนในประเทศไทย ตั้งอยู่ที่อำเภอสะเดา จังหวัดสงขลา และมีศูนย์การศึกษาโคราชตั้งอยู่ที่อำเภอปักธงชัย จังหวัดนครราชสีมา ก่อตั้งขึ้นในประเทศไทยเมื่อปี พ.ศ. 2546 จัดการเรียนการสอนด้านพระพุทธศาสนาในเชิงลึกตามแนวคิดไม่แบ่งแยกนิกายในระบบนานาชาติ ทั้งในระดับปริญญาตรี ปริญญาโท และปริญญาเอก

**ประวัติ**
วิทยาลัยพุทธศาสนานานาชาติ กำเนิดขึ้นโดยแนวคิดของมูลนิธิกลิ่นเทียนธรรม ซึ่งได้ดำเนินการสอนภาษาอังกฤษสำหรับภิกษุสงฆ์ จนกระทั่งในปี พ.ศ. 2546 จึงได้มีการจัดตั้งวิทยาลัยพุทธศาสนานานาชาติขึ้น เพื่อให้เป็นศูนย์กลางของการจัดการศึกษาด้านพุทธศาสนศึกษาโดยไม่แบ่งแยกนิกาย โดยมี พระราชปริยัติกวี (สมจินต์ สมฺมาปญฺโญ) เป็นผู้อำนวยการรูปแรก

**การจัดการเรียนการสอน**
วิทยาลัยพุทธศาสนานานาชาติ จัดการเรียนการสอนในด้านพุทธศาสนาในระบบนานาชาติ ทั้งระดับปริญญาตรี ปริญญาโท และปริญญาเอก เปิดสอนหลักสูตรภาษาอังกฤษ และหลักสูตรภาษาจีน โดยนักศึกษาสามารถเลือกศึกษาหลักสูตรใดหลักสูตรหนึ่ง หรือทั้งสองหลักสูตรได้
นักศึกษาต้องมีความชำนาญทางด้านภาษาอังกฤษ หรือภาษาจีน จึงจะมีสิทธิเข้ารับการศึกษาในวิทยาลัย สำหรับนักศึกษาที่จะสำเร็จการศึกษาได้จะต้องผ่านการสอบโทเฟล โดยมีระดับคะแนน 550 คะแนนขึ้นไป

**คุณสมบัติของผู้ที่จะเข้ารับการศึกษา**
 ระดับปริญญาตรี ต้องจบการศึกษาระดับมัธยมศึกษา หรือจบเปรียญธรรม 5 ประโยค หรือสามารถพูด สื่อสาร คล่องแคล่วทางด้านภาษาอังกฤษ และ ภาษาจีน, มีระดับคะแนนสอบโทเฟลที่ 550 ขึ้นไปหรือเทียบเท่า หรือ มีประสบการณ์การทำงานมาก่อน- ระดับปริญญาโท ต้องจบการศึกษาระดับปริญญาตรี มีผลคะแนนเฉลี่ย อยู่ในเกณฑ์ 2.75 หรือ เทียบเท่า หรือ สามารถพูด สื่อสาร คล่องแคล่วทางด้านภาษาอังกฤษ และ ภาษาจีน, มีระดับคะแนนสอบโทเฟลที่ 550 ขึ้นไปหรือเทียบเท่า หรือ มีประสบการณ์การทำงานมาก่อน- ระดับปริญญาเอก ต้องจบการศึกษาระดับปริญญาโท มีผลคะแนนเฉลี่ย อยู่ในเกณฑ์ 3.50 หรือ เทียบเท่า หรือ สามารถพูด สื่อสาร คล่องแคล่วทางด้านภาษาอังกฤษ และ ภาษาจีน, มีระดับคะแนนสอบโทเฟลที่ 550 ขึ้นไปหรือเทียบเท่า หรือ มีประสบการณ์การทำงานมาก่อน

**อ้างอิง**

**แหล่งข้อมูลอื่น**
  วิทยาลัยพุทธศาสนานานาชาติ
หมวดหมู่:สถาบันการศึกษาที่ก่อตั้งในปี พ.ศ. 2542
หมวดหมู่:สถาบันอุดมศึกษาเอกชนในประเทศไทย
หมวดหมู่:สถาบันอุดมศึกษานานาชาติในประเทศไทย
หมวดหมู่:สถาบันอุดมศึกษาในจังหวัดสงขลา
หมวดหมู่:สถาบันอุดมศึกษาในจังหวัดนครราชสีมา
หมวดหมู่:ศาสนาพุทธในประเทศไทย
หมวดหมู่:สิ่งก่อสร้างในอำเภอสะเดา
โกจเจรีล รามัน นารายณัน

โกจเจรีล รามัน นารายณัน (കോച്ചേരില്‍ രാമന്‍ നാരായണന്‍) (27 ตุลาคม พ.ศ. 2463 - 9 พฤศจิกายน พ.ศ. 2548) เป็นประธานาธิบดีคนที่ 13 ของอินเดีย เคยร่วมขบวนกับมหาตมะ คานธี ในการเรียกร้องเอกราชให้แก่อินเดีย หลังจากที่คานธีได้เสียชีวิตไปแล้ว เขาได้อธิบายเหตุการณ์เป็น "โศกนาฏกรรมที่ยิ่งใหญ่ที่สุดตั้งแต่ประเทศอินเดียต้องเผชิญกับการลอบสังหาร มหาตมะ คานธี" 
นารายณันเป็นนักการทูตอาชีพ ก่อนที่จะดำรงตำแหน่งประธานาธิบดี เขารับราชการในกระทรวงการต่างประเทศอินเดีย และเคยเป็นเอกอัครราชทูตอินเดียประจำประเทศญี่ปุ่น สหราชอาณาจักร สหรัฐอเมริกา สาธารณรัฐประชาชนจีน และประเทศไทย (วาระดำรงตำแหน่งเอกอัครราชทูตอินเดียประจำประเทศไทย ระหว่างปี พ.ศ. 2510-2512)
โกจเจรีล รามัน นารายณัน เสียชีวิตเมื่อวันที่ 9 พฤศจิกายน พ.ศ. 2548 ขณะมีอายุได้ 85 ปี

**อ้างอิง**
หมวดหมู่:นักการเมืองอินเดีย
หมวดหมู่:ประธานาธิบดีอินเดีย
หมวดหมู่:ชาวอินเดียที่นับถือศาสนาฮินดู
หมวดหมู่:บุคคลจากรัฐเกรละ
โมคุจิน

ไฟล์:โมคุจิน (มวยไทย).jpg|thumb|โมคุจิน ผู้ใช้วิชามวยไทยเช่นเดียวกับบรูซ เออร์วิน
โมคุจิน (木人; Mokujin) เป็นตัวละครหุ่นไม้จากเกมซีรีส์เทคเคน ปรากฏตัวครั้งแรกในเทคเคนภาค 3 ไม่มีรูปแบบการต่อสู้เป็นของตัวเอง หากแต่เป็นผู้ใช้รูปแบบการต่อสู้ของตัวละครอื่นแบบแรนดอมที่เปลี่ยนแปลงไปในแต่ละยก ทั้ง กังฟู, มวยปล้ำ, มวยสากล, นินจึตสึ, ยูโด, เทควันโด, ไอคิโด รวมทั้งมวยไทยแบบเดียวกันกับบรูซ เออร์วิน ตัวละครดังกล่าวได้รับแรงดลบันดาลใจจากภาพยนตร์ชุด ถล่ม 20 มนุษย์ไม้ (少林木人巷) ซึ่งนำแสดงโดยเฉินหลง

**เนื้อเรื่องย่อ**
โมคุจินเป็นหุ่นไม้โอ๊กเก่าอายุ 2,000 ปี ที่ต้องการฝึกฝนวิชาการต่อสู้ ซึ่งเดิมเขาถูกเก็บไว้ในพิพิธภัณฑ์มาเป็นระยะเวลาที่ยาวนาน แต่เมื่อเทพเจ้าแห่งการต่อสู้ซึ่งมีชื่อว่าออการ์ได้ตื่นขึ้น ส่งผลให้มันได้รับความเป็นตัวตนและสามารถกระทำการต่างๆได้ด้วยตนเอง ผู้คนบางรายกล่าวว่ามันได้รับแรงดลบันดาลใจที่จะช่วยนักต่อสู้ป้องกันตัว ซึ่งมีเพียงพระเจ้ากับโมคุจินเท่านั้นที่รู้วัตถุประสงค์ที่แน่ชัด
ในเทคเคนแท็กทัวร์นาเมนท์มีการระบุว่าออการ์, เดวิลจิน และอันโนว์ ได้ปรากฏตัวขึ้น นั่นทำให้โมคุจินต้องปฏิบัติภารกิจอีกครั้งในการหยุดยั้งความชั่วร้ายจากปีศาจทั้งสาม เมื่อโมคุจินได้รับชัยชนะศึกดังกล่าว เขาก็ใช้ลานต่อสู้ของฟอเรสท์ ลอว์ นำโมคุจินรายอื่นอีก 40 รายเพื่อร่ายรำมวยจีนอย่างพร้อมเพรียง

**ฉากจบ**
ฉากจบของโมคุจิน มีทั้งแบบขบขัน และให้แง่คิดที่หลากหลาย กล่าวคือ ในฉากจบของเทคเคนภาค 3 โมคุจินฝ่ายสามีถูกโมคุจินฝ่ายภรรยาใช้หมัดอัปเปอร์คัทอยู่เป็นประจำ ซึ่งโมคุจินฝ่ายสามีมักถูกใช้งานให้ไปช่วยตักน้ำ แต่ขากลับเขากลับแวะเล่นเกมตู้ ซึ่งโมคุจินฝ่ายภรรยาได้มาพบเข้าพอดี เธอจึงใช้หมัดเสยใส่โมคุจินฝ่ายสามีอีกครั้งหนึ่งเป็นการลงโทษ ในฉากจบภาคแท็กทัวร์นาเม้นท์ โมคุจินกับเท็ตสึจินต่างพากันฝึกร่ายรำมวยจีนแบบวูซู รวมถึงรูปแบบอื่นๆที่สวยงามอีกมากมาย ในภาค 5 เมื่อมันได้ปราบจินปาจิลงแล้ว ดวงจิตของมันก็ดับลง พร้อมกับทิ้งร่างร่วงลงสู่ผืนดิน แล้วแสงสว่างจากฟากฟ้าก็ได้สาดส่องลงมายังร่างของมัน ก่อนที่จะมีใบไม้ขนาดเล็กเติบโตขึ้นที่ปลายจมูกของเขา อันเป็นสัญลักษณ์แห่งการมีชีวิตครั้งใหม่ สำหรับฉากจบในภาค 6 จะมีเสียงของผู้หญิงเล่าเรื่องในลักษณะของเทพนิยายพร้อมภาพประกอบ ซึ่งโมคุจินได้ขับรถข้ามภูเขา, มหาสมุทร และทะเลทราย ในที่สุดเขาก็ได้พบกับจอมปีศาจซึ่งมีชื่อว่า ดาร์ค-ลอร์ด แล้วทำการต่อสู้กัน ก่อนที่โมคุจินจะก้าวขึ้นสู่บัลลังก์ ซึ่งเป็นการล้อเลียนฉากจบของจิน คาซามะ ในเทคเคน ภาค 5 นั่นเอง

**การปรากฏตัว**

**ในเกมอื่น**
โมคุจิน ยังเป็นตัวละครที่ได้รับเลือกเป็นตัวละครพิเศษที่ร่วมกับแพ็คแมน ในเกม สตรีทไฟท์เตอร์ X เทคเคน ที่ปรากฏตัวในเวอร์ชัน เพลย์สเตชัน 3 และ เพลย์สเตชันวิต้า โดยเฉพาะ

**การตอบรับ**

**อ้างอิง**

**แหล่งข้อมูลอื่น**
  ข้อมูลเกี่ยวกับ "โมคุจิน" (Tekkenpedia) -  ข้อมูลเกี่ยวกับ "โมคุจิน" 
หมวดหมู่:เทคเคน
หมวดหมู่:ตัวละครที่เป็นนักคาราเต้
หมวดหมู่:ตัวละครที่เป็นนักเทควันโด
หมวดหมู่:ตัวละครที่เป็นนักยูโด
หมวดหมู่:ตัวละครที่เป็นนักมวยไทย
หมวดหมู่:ตัวละครที่เป็นนักมวยสากล
หมวดหมู่:ตัวละครชายในวิดีโอเกม
หมวดหมู่:ตัวละครชาวญี่ปุ่นในวิดีโอเกม
ซากีร์ ฮุสเซน (นักการเมือง)

ดร. ซากีร์ ฮุสเซน (زاکِر حسین) เกิดเมื่อวันที่ 8 กุมภาพันธ์ พ.ศ. 2440 เป็นประธานาธิบดีคนที่ 3 ของอินเดีย และเป็นประธานาธิบดีคนแรกที่เป็นชาวมุสลิม ซากีร์ ฮุสเซนสำเร็จการศึกษาระดับปริญญาเอกจากมหาวิทยาลัยเบอร์ลิน ในคณะเศรษฐศาสตร์ ซากีร์ ฮุสเซนเสียชีวิตเมื่อวันที่ 6 กรกฎาคม พ.ศ. 2512 ร่างของเขาฝังอยู่ในวิทยาเขตของญามียะ มิลลิยะ อิสลามิยะ ในนิวเดลี
หมวดหมู่:บุคคลที่เกิดในปี พ.ศ. 2440
หมวดหมู่:บุคคลที่เสียชีวิตในปี พ.ศ. 2512
หมวดหมู่:ประธานาธิบดีอินเดีย
หมวดหมู่:รองประธานาธิบดีอินเดีย
หมวดหมู่:นักการเมืองอินเดีย
หมวดหมู่:ชาวอินเดียเชื้อสายปาทาน
หมวดหมู่:มุสลิมชาวอินเดีย
หมวดหมู่:บุคคลจากไฮเดอราบาด
สัญรูป

สัญรูป สามารถหมายถึง- ตัวหนังสือคำ (logograph), อักษรประเภทหนึ่ง- รูปเคารพ (icon), รูปสองมิติหรือสามมิติสำหรับใช้กราบไหว้บูชาเป็นต้น- ไอคอน (คอมพิวเตอร์) (icon), รูปหรือสัญลักษณ์ที่ใช้เป็นเครื่องแทนบางสิ่งบางอย่างในระบบดิจิทัลเทคโนโลยี
เขตคัตสึชิกะ

คัตสึชิกะ (Katsushika-ku) เป็น 1 ใน 23 เขตพิเศษของกรุงโตเกียว ประเทศญี่ปุ่น ตั้งอยู่ด้านทิศตะวันออกเฉียงเหนือของกรุงโตเกียว ในปี 2008 มีจำนวนประชากรประมาณ 429,289 คน

**แหล่งข้อมูลอื่น**
 Katsushika, Tokyo-  เว็บไซต์ทางการของเขตคัตสึชิกะ ja

คัตสึชิกะ